title: Australian ja Uuden-Seelannin armeijakunta

text: Gallipolin taistelusta muodostui Australiassa ja Uudessa-Seelannissa kansallinen legenda, ”ANZAC-myytti”, joka korostaa ANZAC-joukkojen erilaisuutta muihin brittiarmeijan sotilaisiin verrattuna. Myytin mukaan Gallipolin tappio oli erityisesti Australian ja Uuden-Seelannin tragedia, jonka aiheuttivat korkeat brittiupseerit. Armeijakunnan perinteitä vaalitaan näissä maissa ANZAC-päivänä 25. huhtikuuta eli Gallipolin maihinnousun vuosipäivänä.


title: Ranskan tulva 2018

text: Ranskan tulva 2018 aiheutti tuhoa Lounais-Ranskassa Auden departementissa Occitanien alueella.


title: Ranskan tulva 2018

text: Tulva tapahtui 15. – 16.lokakuuta 2018 Audejoen vesistön varrella. Tuolloin alueella satoi vettä kuudessa tunnissa seitsemän kuukauden sademäärä, korkeimmillaan 295 millimetriä. Ranskan ilmatieteen laitos antoi tuolloin Auden departementiin harvinaisen punaisen varoituksen hyvin vaarallisesta säästä, mutta kaikki paikalliset asukkaat eivät saaneet varoitusta ajoissa. Poikkeuksellinen sademäärä sai joet hetkessä tulvimaan, ja vesi kohosi taloihin ja pyyhkäisi autoja mukaansa. Useat kylät jäivät eristyksiin. Ranskan tulvaseurannan Vigicruen mukaan maassa on viimeksi koettu yhtä raju tulva vuonna 1891. Rankkasateet ovat alueella yleisiä alkusyksystä, mutta Ranskan ilmatieteen laitoksen mukaan Välimeren poikkeuksellisen korkea lämpötila saattoi vahvistaa sadetta. Kesä 2018 oli kuumin Ranskassa koko sen mittaushistorian, eli vuodesta 1900 lähtien.


title: Ranskan tulva 2018

text: Trèbesin kaupunki koki erityisen pahoja tuhoja, koska se sijaitsee Audejoen, ja sen sivujoen haarassa ja lisäksi kanava Canal du Midi kulkee sen läpi. Lisäksi suurta tuloa kokivat Conques-sur-Orbielin, Villegailhencin ja Villardonnelin kylät. Keskiviikkona 17. lokakuuta tiedettiin 13 henkilön menehtyneen ja tuhansia ihmisiä oli evakuoitu.


title: Yhtenäisyyden patsas

text: Yhtenäisyyden patsas () on Sardar Jhaverbhai Patelia esittävä patsas Intian Gujaratin osavaltion, Narmadanin piirikunnassa. Patsas on rakennettu Sardar Sarovarin padon viereen Narmada-joelle. Patsaan vihki Intian pääministeri Narendra Modi 31. lokakuuta 2018. Patsas maksoi noin 29,9 miljardia rupiaa eli noin 360 miljoonaa euroa.


title: Yhtenäisyyden patsas

text: Yhtenäisyyden patsas on maailman suurin patsas. Itse patsas on 182 metriä korkea ja alustan kanssa korkeus on 240 metriä.


title: Kauppila (Kangasala)

text: Kauppila on Kangasalan osa-alue entisen Sahalahden kunnan alueella. Siellä sijaitsee Laipanmaan metsäalue jossa sijaitsee Rajalan kämppä. Alueella on myös paljon järviä.


title: Ville Moilanen

text: Ville Moilanen (s. 27. huhtikuuta 1999) on suomalainen jalkapalloilija, pelipaikaltaan puolustaja. Hän edustaa Veikkausliigassa pelaavaa PS Kemiä, jonka riveissä pelasi ensimmäisen liigaottelunsa 22. huhtikuuta 2018 Rovaniemen Palloseuraa vastaan.


title: Ville Moilanen

text: Moilanen aloitti miesten sarjojen uransa kaudella 2014 Kakkosessa pelanneessa PS Kemissä. Kaudella 2015 hän pelasi Kakkosta PS Kemin lisäksi lainapelaajana IF Gnistanissa ja TP-47:ssä. Sen jälkeen hän siirtyi Bradfordin Akatemiaan kausiksi 2016–2017. Syksyllä 2017 hän palasi Suomeen ja pelasi Kakkosta PS Kemin lainapelaajana naapurikaupunki Tornion TP-47:ssä. Keväällä 2018 Moilasella alkoi sitten Veikkausliigaura PS Kemin riveissä.


title: Jyrkeejärvi

text: Jyrkeejärvi on puoliksi maakuntarajalla Keski-Suomessa Keuruulla ja Pirkanmaalla Virroilla sijaitseva järvi, joka kuuluu Kokemäenjoen vesistöön.


title: Jyrkeejärvi

text: Järven pinta-ala on 286 hehtaaria eli 2,9 neliökilometriä. Se on 3,0 kilometriä pitkä ja 1,7 kilometriä leveä. Sillä on avoin järvenselkä, joka jakautuu eteläpäässä Hakemanimen molemmille puolille lahdiksi. Läntinen lahti on nimeltään Kankaanpäänlahti ja länsirannastaan Rapalahti. Se sijaitsee alavalla metsäalueella, mutta sen rantoihin ulottuu muutama peltoalue. Ainoa korkea mäki on Liesvuori, joka kohoaa 25 metriä järveä korkeammalle ja joka näkyy järvelle sen länsirannassa. Järvessä ei ole saaria.


title: Jyrkeejärvi

text: Järven rantaviivan pituus on 11,2 kilometriä ja sen metsäiset rannat ovat paikoin soistuneita. Järven pohjoiosassa näkyy järveltä petomaiden rantoja. Niiden yhteydessä on kolme maatilaa, mutta rannoille on rakennettu noin 30 vapaa-ajan asuntoa. Niille tulee tiet yhdystieltä 3493 ja siitä haarautuvilta kyläteiltä.


title: Jyrkeejärvi

text: Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Kitusjärven alueeseen (35.482) järvi kuuluu. Järven vedenpinnan korkeus on 125,2 metriä mpy.


title: Jyrkeejärvi

text: Järvi on osa Pihlajavedestä alkavaa järviketjua, jonka läpi Pihlajaveden reitti virtaa Tarjanteeseen. Se saa pääosan vedestään rettiin kuuluvasta Reinikankoskesta, joka laskee sitten Luomuksen läpi. Järveen on johdettu metsä- ja suo-ojia sekä etelästä että pohjoisesta. Suurin oja on pohjoisesta tuleva Myllypuro. Järven lähialue on melko järvetöntä. Etelässä sijaitsee alle hehtaarin kokoinen Halkolampi.


title: Jyrkeejärvi

text: Järven laskujoki on Pihlajaveden reittiin lukeutuva ja Vehmasjärveen ja Kitusjärveen laskeva laskuosuus, jossa sijaitsevat ainakin Koskelankoski ja Vehmaskoski. Kitusjärven jälkeen reitin lasku-uoma muuttuu Vironjoeksi, joka laskee ensin Uurasjärveen ja sitten Tarjanteeseen.


title: Uno Wegelius

text: Uno Wegelius (10. syyskuuta 1867 Perho – 5. joulukuuta 1925 Helsinki) oli lääninrovasti, opettaja, kirjailija ja yhteiskunnallinen vaikuttaja.


title: Uno Wegelius

text: Uno Wegeliuksen vanhemmat olivat kappalainen Adolf Wegelius ja Lydia Bergroth ja puoliso vuodesta 1893 Agnes Betty Gustava Wichmann. Wegelius tuli ylioppilaaksi 1870 ja suoritti teologisen erotutkinnon 1892 ja pastoraalitutkinnon 1903. Hän toimi Kempeleeessä pitäjän apulaisen apulaisena 1893 ja pitäjän apulaisena 1897. Oulussa hän oli komministeri vuodesta 1903 ja Tuusulassa kirkkoherra vuodesta 1916, samoin kuin Tuusulan rovastikunnan lääninrovasti. Wegelius toimi myös opettajana Oulussa, Tuusulassa ja Limingassa. Hän oli lisäksi muun muassa Oulun diakonissakodin johtaja 1903–1916, Oulun läänin talousseuran puheenjohtaja 1902–1908, Oulun NMKY:n puheenjohtaja 1909–1916, Oulun Nuorten Ystäväin puheenjohtaja 1907–1916, SNKL:n päätoimikunnan jäsen sekä Oulun kaupunginvaltuuston ja Tuusulan kunnanvaltuuston jäsen.


title: Suomen urheilu 1968

text: Suomen urheilu 1968 käsittelee vuoden 1968 merkittäviä uutisia ja tapahtumia suomalaisessa urheilussa.


title: Suomen urheilu 1968

text: Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:


title: Suomen urheilu 1968

text: Naisten listalla kuusi parasta olivat:


title: Suomen urheilu 1968

text: Parhaaksi ammattiurheilijaksi valittiin autourheilija Pauli Toivonen.


title: Vehkajärvi (Mänttä-Vilppula)

text: Vehkajärvi on Pirkanmaalla Mänttä-Vilppulassa sijaitseva järvi, joka kuuluu Kokemäenjoen vesistöön.


title: Vehkajärvi (Mänttä-Vilppula)

text: Järven pinta-ala on 268 hehtaaria eli 2,7 neliökilometriä. Se on 4,9 kilometriä pitkä ja 1,6 kilometriä leveä. Se on pitkä, mutta kapeimmillaan se on keskivaiheilla vain 200 leveä. Se erottaa Tarjanteesta korkeiden näkien sarja, joiden välistä laskujoki pääsee läpi. Järven läpiympäristössä sijaitsee viisi mäkeä, jotka näkyvät järvelle. Länsirannalla ovat pohjoisesta lukien Rossinvuori, Palellusvuori ja Kuivikonvuori. Eteläpäässä ovat Seitsemänmerkinmaa ja Tiuranvuori. Muut mäet ovat matalampia mäkiä. Näistä Tiuranvuori, Palellusvuori ja Rossinvuori kohoavat järvestä noin 60 metrin korkeuteen.


title: Vehkajärvi (Mänttä-Vilppula)

text: Järvessä on laskettu olevan 13 saarta. Niiden yhteispinta-ala on 22 hehtaaria, mikä on noin 7,6 % järven kokonaispinta-alasta. Saarista Tiuransaari, Tynnyrisaari ja Jokisaari ovat yli hehtaarin suuruisia. Muista saarista vain Kukonsaarella on karttanimi. Niistä neljä on yli aarin ja loput kuusi on alle aarin kokoisia.


title: Vehkajärvi (Mänttä-Vilppula)

text: Järvi on luodattu ja siitä on julkaistu syvyyskartat. Sen tilavuus on 15,7 miljoonaa kuutiometriä eli 0,0157 kuutiokilometriä. Järven keskisyvyys on 5,9 metriä ja suurin syvyys on 28,5 metriä. Syvin kohta sijaitsee järven eteläosassa sijaitsevassa syvänteessä, jonka yli 10 metriä syvä osuus on 1,4 kilometriä pitkä. Muita järven syvänteitä ovat kapeikon ja Tynnyrisaaren 800 metriä pitkä yli kymmenmetrinen syvänne, jossa on 15,9 metriä syvää, ja koillispään kolme yli kymmenmetristä syvännettä, joissa on 14,2 metriä, 10,7 metriä ja 13,3 metriä syvää.


title: Vehkajärvi (Mänttä-Vilppula)

text: Järven rantaviivan pituus on 22,3 kilometriä, josta saarten rantaviivan yhteispituus on 5,1 kilometriä. Rannat ovat metsämaata, joita rikkovat toisinaan pienialaisten peltojen aukot. Haja-asustus muodostuu 21 taloudesta, joista kymmenen ovat maatiloja. Rannoille on rakennettu vielä lähes 60 vapaa-ajan asuntoa, joista kaksi ovat saarissa. Niille tulee tiet yhdystieltä 14356, seututieltä 346 ja Pohjaslahtea ja Salmentakaa yhdistävältä kylätieltä.


title: Vehkajärvi (Mänttä-Vilppula)

text: Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Vehkajärven valuma-alueella (35.49), jonka Vehkajärven lähialueeseen (35.491) järvi kuuluu. Järven vedenpinnan korkeus on 111,9 metriä mpy.


title: Vehkajärvi (Mänttä-Vilppula)

text: Järvi saa pääosan vedestään omalta valuma-alueeltaan, sillä se sijaitsee valuma-alueen alapäässä. Sen vedet laskevat läheiseltä Kangasjärveltä järven koillispäähän. Myös järven lähialueelta tulee tulo-ojia suoraan järveen. Niiden kautta laskevat seitsemän yli hehtaarin kokoista järveä tai lampea järveen. Ne ovat Huhtijärvi (14 ha) ja Paskolammi (1 ha), jotka laskevat Pahkahonganlahteen, sekä Laskujärvi (8 ha), joka laskee näistä hieman pohjoisemmaksi järveen. Korpilammi (3 ha) ja Nimettömanlammi (1 ha) laskevat kauempaa idästä ja Heinilammi (6 ha) ja Järvenpäänlammi (1 ha) kauempaa lännestä.


title: Vehkajärvi (Mänttä-Vilppula)

text: Järven lasku-uoma on Vehkakoski, joka laskee 500 metrin päähän Tarjanteeseen Pohjaslahdella.


title: Adil Abdul-Mahdi

text: Adil Abdul-Mahdi on irakilainen poliitikko, joka toimii maansa pääministerinä lokakuusta 2018 alkaen. Hän on aikaisemmin toiminut öljyministerinä. Vastavalitun kurdipresidentin Barham Salihin arveltiin Mahdin nimityksellä tavoittelevan maan olojen rauhoittumista. Saddam Husseinin syrjäyttämisen jälkeen on ollut käytäntönä, että parlamentin puhemies on sunni arabi, päämnisteri shiialainen arabi ja presidenttinä kurdi. Mahdi oli kompromissiedokas, jonka maan molemmat shiialaispuolueet olivat valmiit hyväksymään.


title: Adil Abdul-Mahdi

text: Mahdi on ensimminen pääministeri 13 vuoteen joka ei ole shiialaisen Islamilainen Da’wa-puolueen jäsen. Hallituksen muodostaminen oli vaikeaa, sillä Basran alueen kansanedustajat eivät hyväksyneet kaikkia ehdotettuja ministereitä. 25. lokakuuta 2018 yli puolet ministerinpaikoista oli saatu täytettyä parlamentin hyväksymillä ehdokkailla, ja niin Mahdi saattoi vannoa virkavalansa.


title: Adil Abdul-Mahdi

text: Valintansa hetkellä Mahdi oli 76-vuotias. Hän pakeni Irakista 1960-luvulla, kun poliittinen toiminta oli tuottanut hänelle kuolemantuomion. Maanpaossa Mahdi asettui Ranskaan ja suoritti taloustieteen tohtorin tutkinnon. Hän liittyi Irania lähellä olevaan SCIRI-puolueeseen, ja palasi kotimaahansa Saddam Husseinin hallinnon kaaduttua. Vuosina 2005-2011 hän oli maansa varapresidentti. Hän oli Abadin hallituksen öljyministerinä vuoteen 2016, kunnes erosi protestina huonolle työilmapiirille ja kaaokselle. Vuonna 2017 hän erosi myös SCIRI-puolueesta.


title: Info (kirjakauppaketju)

text: Info eli Osuuskunta Informaatiokirjakauppa on vuonna 1972 perustettu yksityisten suomalaisten kirjakauppojen ketju. Se oli suurimmillaan 1980-luvulla, jolloin ketjuun kuului 90 kirjakauppaa eri puolilla Suomea, muun muassa Akateeminen Kirjakauppa vuosina 1978–1985. Vuonna 2005 jäseniä oli 44 ja vuonna 2018 kahdeksantoista.


title: Info (kirjakauppaketju)

text: Info-kirjakauppojen yhteydessä toimivat Info-toimistotukut palvelevat yrityksiä ja julkisen sektorin asiakkaita toimistotarvikkeiden ja kirjojen hankinnassa. Aiemmin Info-ryhmään kuului myös tietotekniikkaketju Data-Info, joka vuonna 1993 toimi 23 paikkakunnalla.


title: Info (kirjakauppaketju)

text: Info-ketjun perusti vuonna 1972 yhdeksän yksityistä kirjakauppaa, jotka halusivat parantaa paikallisia kilpailuasemiaan yhteisostojen, yhteismarkkinoinnin ja yhteisten liiketoimintamallien avulla.


title: Info (kirjakauppaketju)

text: Suurimmillaan Info oli 1980-luvulla noin 90 kauppaa käsittävä ketju. Ketjun jäseniksi oli hakeutunut hyvin eri kokoisia kirjakauppoja pienistä maalaisliikkeistä suureen Akateemiseen Kirjakauppaan, mistä aiheutui vähitellen hankaluuksia isojen ja pienten jäsenyritysten toiveiden ja tarpeiden yhteensovittamisessa. Akateeminen erosi Infosta 1985. Suuri repeämä tapahtui vuonna 1989, jolloin 40 prosentista ketjun liikevaihdosta vastanneet kirjakaupat erosivat ketjusta: Turun Kansallinen Kirjakauppa, Oulun Pohjalainen Kirjakauppa, Lapin Kansan kirjakauppa, Otavan omistamat viitisentoista kauppaa sekä Kemin, Tornion ja Tampereen kirjakaupat. Eräänä syynä eripuraan oli Infon omistama, Helsingin Mannerheimintie 4:ssä toiminut ja isoja tappioita tuottanut Infocenter-tietotekniikkamyymälä.


title: Suga

text: Min Yoon-gi (hangul: 민윤기; s. 9. maaliskuuta 1993, Daegu, Korean tasavalta), tunnetaan paremmin artistinimillä Suga ja Agust D, on eteläkorealainen rap-artisti, lauluntekijä ja tuottaja. Parhaiten hänet tunnetaan poikabändi BTS:n jäsenenä, mutta hän on julkaissut myös nimeä "Agust D" kantavan soolo-mixtapen vuonna 2016. Tuottajana hänen nimissään on yli 70 kappaletta, joihin sisältyy myös laulaja Suranin kappale "Wine". Kappale voitti vuoden parhaan soul/R&B -kappaleen palkinnon Melon Music Awardseilla vuonna 2017.


title: Suga

text: Min Yoon-gi syntyi 9. maaliskuuta 1993 Daegussa, Korean tasavallassa, hyvin pienituloiseen perheeseen. Hänellä on vanhempi veli nimeltä Jun-ki. Min kiinnostui musiikin tuottamisesta hyvin nuorena ja alkoi harjoitella sanoittamista ja MIDI-järjestelmän käyttöä 13-vuotiaana. Ollessaan 17-vuotias hän työskenteli osa-aikaisesti levytysstudiossa, jolloin hän myös aloitti aktiivisesti säveltämisen, räppäämisen ja esiintymisen. Ennen varsinaista levytyssopimusta hän esiintyi underground-räppärinä käyttäen nimeä Gloss, joka on englanninkielinen käännös hänen etunimestään Yoon-gi. Hän myös sävelsi musiikkia rapryhmälle nimeltä D-Town. Minin vanhemmat eivät tuolloin vielä tukeneet poikansa uravalintaa, ja teini-ikäinen Yoon-gi riiteli paljon perheensä kanssa.


title: Suga

text: Min muutti Souliin edistääkseen uraansa tuottajana ja työskenteli polkupyörälähettinä ennen BTS:n debyyttiä. Lähetin työssään hän joutui kerran vakavaan auto-onnettomuuteen, jossa hän loukkasi pahasti hartiansa. Hän ei uskaltanut ensin kertoa asiasta levy-yhtiö Big Hit Entertainmentille sillä uskoi saavansa potkut harjoittelijan paikastaan, mutta lopulta hänen oli pakko ottaa asia puheeksi. Tuolloin Min ei olisi itsekään enää jaksanut jatkaa, mutta levy-yhtiö kannusti häntä jäämään ja tuki häntä myös taloudellisesti maksaen hänen lukukausimaksunsa.


title: Suga

text: Rap-artistina Min tunnetaan nopeasta ja toisinaan aggressiivisesta tyylistään, jota hän kappaleissaan kutsuu nimellä "tongue technology".


title: Suga

text: Min hakeutui levy-yhtiö Big Hit Entertainmentiin alun perin tuottajaksi. Hän oli yhtiössä kolme vuotta harjoittelijana BTS:n kahden muun räppärin, Kim Nam-joonin ja Jung Ho-seokin, kanssa ennen BTS:n varsinaista debyyttiä vuonna 2013. Yhtyeen jäsenenä Min käyttää artistinimeä Suga, joka juontaa hänen koripalloharrastuksestaan ja termistä "syuting gardeu" eli heittävä takamies.


title: Suga

text: Minin rooli BTS:ssä on räppäri, minkä lisäksi hän sanoittaa ja tuottaa yhtyeelle kappaleita. BTS:n alkuaikoina Min sai yhtyeen toisen jäsenen Kim Nam-joonin tavoin paljon kritiikkiä eteläkorealaiselta rap-yhteisöltä, sillä k-pop-yhtyeeseen liittyminen nähtiin hip hopin hylkäämisenä. Rapartisti B-Free sanoi radio-ohjelmassa Minille ja Kimille kasvokkain, että rap on maskuliininen laji ja lavalle meikkaaminen tekee miehistä tyttöjä. Hän myös pilkkasi nimeä Suga, joka lausuttuna muistuttaa englannin kielen sanaa "sugar" eli sokeri.


title: Suga

text: Sooloartistina Min käyttää taiteilijanimeä Agust D, ja hän julkaisi ensimmäisen soolo-mixtapensa vuonna 2016. "Agust D" -niminen mixtape otettiin hyvin vastaan, ja Fuse TV nimesi sen 20 parhaan mixtapen joukkoon vuonna 2016. Soolokappaleissaan Min käsittelee muun muassa mielenterveysongelmiaan ja tuntemuksiaan liittyen menestykseen.


title: Suga

text: Nimi Agust D on oikealta luettuna DT Suga. Kirjainyhdistelmä DT viittaa Minin synnyinkaupunkiin Daegu Towniin.


title: Suga

text: Min tuottaa musiikkia paitsi itselleen ja BTS:lle myös muille artisteille. Hänen tunnetuin toiselle artistille tekemänsä kappale on eteläkorealaisen Suranin "Wine", joka voitti vuoden parhaan soul/R&B -kappaleen palkinnon Melon Music Awardseilla vuonna 2017. Min tunnetaan kunnianhimoisena ja aikaansaavana tuottajana, ja hän työskentelee omassa studiossaan nimeltä GENIUS LAB. Hänen instrumenttinsa on piano.


title: Suga

text: Introverttinä tunnettu Min on kertonut sekä haastatteluissa että kappaleissaan varsin avoimesti masennuksestaan ja ahdistuksestaan. Hän on myös todennut haastattelussa, että halusi aina olla rikas ja menestynyt muttei koskaan julkisuuden henkilö. Televisio-ohjelmassa "BTS Comeback Show" Min kertoi, kuinka hän ennen BTS:n debyyttiä eli köyhyydessä ja joutui esimerkiksi valitsemaan bussilipun ja aterian ostamisen välillä. Musiikkia tuottaessaan häntä saatettiin huijata, eli hänelle ei maksettu hänen tekemästään kappaleesta. Mielenterveysongelmien käsittelyn lisäksi Min on ottanut kantaa HLBT-ryhmien oikeuksien puolesta.


title: Suga

text: Vuonna 2016 Min joutui leikkaukseen loukattuaan korvansa kaatumisen yhteydessä, ja hän oli jonkin aikaa sivussa BTS:n esiintymisistä. Sittemmin hän on toipunut kokonaan.


title: Suga

text: Min on ylpeä taustastaan ja viittaa usein kappaleissaan synnyinkaupunkiinsa Daeguun. Hän harrastaa valokuvausta, ja hänellä on koira nimeltä Holly.


title: Suomen urheilu 1969

text: Suomen urheilu 1969 käsittelee vuoden 1969 merkittäviä uutisia ja tapahtumia suomalaisessa urheilussa.


title: Suomen urheilu 1969

text: Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:


title: Suomen urheilu 1969

text: Naisten listalla kuusi parasta olivat:


title: Suomen urheilu 1969

text: Parhaaksi ammattiurheilijaksi valittiin autourheilija Leo Kinnunen.


title: Johan Jakob Westerlund

text: Johan Jakob Westerlund (24. joulukuuta 1845 Pietarsaari – 21. tammikuuta 1928 Hattula) oli lääninrovasti ja moninkertainen valtiopäivämies.


title: Johan Jakob Westerlund

text: Westerlundin vanhemmat olivat maanviljelijä, rakennusmestari Anders Westerlund ja Margareta Degernäs ja puoliso vuodesta 1877 Anna Ridell (k. 1920). Westerlund tuli ylioppilaaksi 1862, suoritti papintutkinnon ja vihittiin papiksi 1873 ja suoritti pastoraalitukinnon 1880. Hän oli Vähänkyrön kappalainen vuodesta 1882 ja Hattulan kirkkoherra vuodesta 1892, jolloin hänestä tuli myös lääninrovasti. Kirkolliskokouksen jäsen Westerlund oli 1893, 1898, 1903 ja 1908. Hän toimi pappissäädyn edustajana valtiopäivillä 1888, 1891, 1894, 1897, 1899, 1900, 1904 ja 1905.


title: Olof af Hällström

text: Olof Eliel af Hällström (10. lokakuuta 1916 – 2. joulukuuta 1990 Suomenlinna) oli suomalainen filosofian maisteri joka toimi lähes kolmekymmenta vuotta Suomenlinnan intendenttinä.


title: Olof af Hällström

text: Olof af Hällströmin vanhemmat olivat Karjaan kirkkoherra, rovasti Jakob Eliel af Hällström (1865–1950) ja Nina Amanda Rehnberg. Hän pääsi ylioppilaaksi 1935 ja valmistui filosofian kandidaatiksi 1943 ja maisteriksi 1950. Af Hällström oli vt. amanuenssina Kansallismuseossa 1949–1951 ja Suomenlinnan museon intendenttinä vuodesta 1951 alkaen. Ehrensvärd-seuran sihteerinä hän oli vuodesta 1952 alkaen.


title: Maksim Lipin

text: Maksim Lipin (s. 17. maaliskuuta 1992 Tallinna, Viro) on virolainen jalkapalloilija, joka edustaa suomalaista Veikkausliiga-seura PS Kemiä. Hänen pelipaikkansa on keskikenttä.


title: Maksim Lipin

text: Lipin pelasi Viron alemmissa sarjoissa aina kevääseen 2015, jolloin hän siirtyi edustamaan tallinnalaista FC Levadiaa. Kahtena seuraava kautena hän edusti rajakaupunki Narvan JK Narva Transia. Kesällä 2017 Lipin siirtyi Ruotsiin neljänneksi korkeimmalle sarjatasolle eli 2. Divisioonaan IFK Haningenin riveihin. Ruotsalaisseurassa hän pelasi syksyn 2017, joissa teki 10 ottelussa neljä maalia.


title: Maksim Lipin

text: Kaljumäe siirtyi Suomeen keväällä 2018 PS Kemin Veikkausliiga-joukkueeseen 1+1 vuoden sopimuksella.


title: Maksim Lipin

text: Maajoukkuetasolla Kaljumäe on edustanut Viron nuorten maajoukkueita 13 maaottelussa.


title: Suunnistuksen maailmancup 2018

text: Suunnistuksen maailmancup 2018 oli järjestyksessään 24. suunnistuksen maailmancupin kausi. Se alkoi 6. toukokuuta Ticinossa, Sveitsissä järjestetyissä EM-kilpailuissa ja päättyi 7. lokakuuta Prahassa, Tšekeissä. Myös Riian maailmanmestaruuskilpailut laskettiin mukaan cupin pisteytykseen.


title: Suunnistuksen maailmancup 2018

text: Uutena lajina kaudella esiteltiin pudotussprintti, joka toimii maastohiihdon sprinttikilpailujen tavoin kierroksittain etenevänä pudotuspelinä. Lisäksi lajissa käytettiin uutta hajontamenetelmää, jossa urheilija sai valita tietyn rastin useammasta vaihtoehdosta.


title: Suunnistuksen maailmancup 2018

text: Jokaisen kilpailun 40 parasta pisteytettiin oheisen taulukon mukaisesti. Loppupisteistä vähennettiin pois huonoin kilpailu ensimmäisestä yhdeksästä kilpailusta. Kaksi viimeistä kilpailua laskettiin kaikilla pisteisiin mukaan. Joukkuecupiin laskettiin yhteen naisten ja miesten viestikilpailut sekä sekakilpailuina käydyt sprinttiviestit. Mailla sai olla useita viestijoukkueita samassa kilpailussa (paitsi MM-kilpailuissa). Kuitenkin kussakin viestissä ainoastaan parhaiten menestyneen joukkueen sijoitus kartutti maan pistepottia. Muut joukkueet jätettiin huomioimatta pisteisiin vaikuttavia sijoituksia selvitettäessä.


title: Suunnistuksen maailmancup 2018

text:
Tulokset
Tulokset
Tulokset


title: Suomen urheilu 1970

text: Suomen urheilu 1970 käsittelee vuoden 1970 merkittäviä uutisia ja tapahtumia suomalaisessa urheilussa.


title: Suomen urheilu 1970


title: Suomen urheilu 1970

text: Naisten listalla kolme parasta olivat:


title: Svintila

text: Svintila tai Swintila oli visigoottien kuningas 621–631. Svintila oli kuningas Rekared I:n poika, ja hänen puolisonsa oli kuningas Sisebutin tytär Theodora. Svintila valloitti ulkoisten hyökäysten heikentämältä Bysantilta sen loput Iberian niemimaan alueet. Frankkien valtakunnan kuningas Dagobert I lähetti vuonna 631 armeijan Espanjaan tukemaan Svintilaa.


title: Sabrina: Pimeällä puolella

text: Sabrina: Pimeällä puolella ("Chilling Adventures of Sabrina") on yhdysvaltalainen Roberto Aguirre-Sacasan luoma kauhusarja. Se perustuu vuonna 2014 alkaneeseen sarjakuvaan "Chilling Adventures of Sabrina".


title: Sabrina: Pimeällä puolella

text: Sarjan päänäyttelijä Kiernan Shipka esittää Archie Comicsin tutuksi tekemää hahmoa Sabrina Spellman, joka on juuri 16-vuotta täyttänyt puoliksi ihminen ja puoliksi noita. Hänen tavoitteenaan on navigoida kuolevaisten teinimaailman ja noitasukunsa perinnon, Yön kirkon välillä.


title: Sabrina: Pimeällä puolella

text: Sabrina ja draamasarja "Riverdale" sijoittuu samaan universumiin.


title: Sabrina: Pimeällä puolella

text: Sarjan ensimmäinen kausi julkaistiin Netflix palvelussa 26. lokakuuta 2018.


title: Sabrina: Pimeällä puolella

text: Vuonna 2017 kerrottiin suunnitelmista tuoda "Chilling Adventures of Sabrina" sarjakuvaan perustuvaa televisiosarjaa The CW kanavalle "Riverdale" sarjan lisäksi. Saman vuoden joulukuussa ilmoitettiin sarjan siirtyneen Netflixin kanavalle. Samalla kerrottiin kahden tuotantokauden tilauksesta.


title: Sabrina: Pimeällä puolella

text: Sarjan kehittäjä Aguirre-Sacasa vahvisti viralliseksi nimeksi "Chilling Adventures of Sabrina" samalla kun ilmoitti Kiernan Shipkan kiinnityksestä päärooliin toukokuussa 2018.


title: Sabrina: Pimeällä puolella

text: Näyttelijä Lucy Davis kertoi uudessa sarjassa olevan paljon kauhua, eikä sitä oikein voi verrata vuosina 1996–2003 esitettyyn nuortensarjaan "Sabrina, teininoita".


title: Zumarraga

text: Zumarraga (esp. "Zumárraga") on kunta Baskimaassa Espanjassa.


title: Zumarraga

text: Zumarraga sijaitsee Urola-joen laaksossa. Naapurikunnat ovat Antzuola, Azkoitia, Azpeitia, Ezkio-Itsaso, Gabiria, Legazpi ja Urretxu.


title: Zumarraga

text: Zumarragan väkiluku oli vuoden 2017 väestönlaskennan mukaan 9 848.


title: Raahen Tornitalo

text: Raahen Tornitalo on Raahen keskustassa sijaitseva, vuonna 1958 valmistunut asuinkerrostalo ja vesitorni. Se on 44 metriä korkea, ja siinä on 14 kerrosta. Tornin kerroksista 11 on asuinkerroksia, joiden yläpuolella on vesisäiliö. Vesisäiliön päällä on ravintola ja näköalaterassi.


title: Raahen Tornitalo

text: Raahen Tornitalo oli aikanaan Suomen korkein asuinkerrostalo, kunnes Keravalle rakennettiin 60-metrinen asuintorni vuonna 1975. Se on edelleen Pohjois-Suomen korkein asuinrakennus. Rakennus peruskorjattiin ja sen julkisivu uusittiin täysin vuonna 1994.


title: Suomen urheilu 1971

text: Suomen urheilu 1971 käsittelee vuoden 1971 merkittäviä uutisia ja tapahtumia suomalaisessa urheilussa.


title: Suomen urheilu 1971

text: Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:


title: Suomen urheilu 1971

text: Naisten listalla kolme parasta olivat:


title: Karl Ruben Jauhiainen

text: Karl Ruben Jauhiainen (21. syyskuuta 1859 Kuopio – 28. elokuuta 1939 Viipuri) oli suomalainen kirkkoherra ja tuomiorovasti.


title: Karl Ruben Jauhiainen

text: Jauhiaisen vanhemmat olivat räätälimestari Johan Jauhiainen ja Serafia Alexandra Fincke. Hän pääsi ylioppilaaksi Kuopion lyseosta 1879 ja suoritti Helsingin yliopistossa teologisen erotutkinnon 1882 ja pastoraalitutkinnon 1885. Jauhianen vihittiin papiksi 1883.


title: Karl Ruben Jauhiainen

text: Jauhiainen oli Valkealan kirkkoherran apulaisena 1883–1886, Kuopion lääninvankilan ja sairashuoneen saarnaajana 1886–1893, Kuopion maaseurakunnan 1. kappalaisena 1893–1904 ja Jaakkiman kappalaisena 1904–1906. Hänestä tuli Viipurin kaupungin suomalaisen seurakunnan kirkkoherra 1906, lääninrovasti 1917 sekä Viipurin tuomiokirkkoseurakunnan kirkkoherra ja tuomiorovasti 1925. Hän sai rovastin arvon 1908. Vuonna 1889 Jauhiainen kävi valtion määrärahalla toimittamassa papillisia palveluja Muurmanskin rannikolla asuneille suomalaisille. Kuopiossa asuessaan Jauhianen toimi myös uskonnon ja ruotsin kielen opettajana eri kouluissa vuosina 1886–1891.


title: Karl Ruben Jauhiainen

text: K. R. Jauhianen oli naimisissa 1883–1938 Hedvig Helena Boijen (1863–1938) kanssa.


title: Orimattilan urheilu ja liikunta

text: Orimattilan urheilu ja liikunta koostuu Orimattilan kaupungin ja yksityisten yhdistysten yhteisvaikutuksesta. Orimattilassa on useita urheiluseuroja.


title: Orimattilan urheilu ja liikunta

text: Orimattilan kaupungilla on uimahallillaan liikuntasali koulun läheisyydessä. Siellä harjoitetaan mm. kamppailulajeja ja sisäpallolajeja. Orimattilan kaupunki rakennuttaa 2018 uuden urheilusalin uimahallin jäädessä toistaiseksi vielä ennen uuden uimahallin rakentamista nykyisiin tiloihinsa.


title: Orimattilan urheilu ja liikunta

text: Orimattilan Seudun Urheiluampujat on perustettu 28. elokuuta 1996. Sillä on haulikkojaosto sekä luotiaseille pistooli- ja kiväärijaosto. Orimattilan ampuma- ja hiihtokeskuksella sillä on oma hirsimaja, paviljonki Olympiavoittajantiellä. Olympiavoittajantiksi nimettiin entinen Linjatie, jonka lähellä kuljee suurjännitelinja. Orimattilan Seudun Urheiluampujien Satu Mäkelä-Nummela voitti kultamitalim kesäolympialaisissa Beijingissä, minkä kunniaksi Linjatie nimettiin Olympiavoittajantieksi.


title: Orimattilan urheilu ja liikunta

text: Orimattilan Jymy:llä on ampuma- ja golfjaosto. Jaostossa harjoitetaan mm. ilmakivääriammuntaa.


title: Orimattilan urheilu ja liikunta

text: Orimattilan Seudun Urheiluampujien haulikkojaosto osallistuu kansalliseen trap-ammuntaan, Pohjolakiekkoon Pohjois-Hämeen Ampujien, Kanteleen Metsästysyhdistys -58, Siilinjärven Urheiluampujien, Längelmäen Seudun Ampujien, Kaustisen Pohjan-Veikkojen, SWE:n, Kaakkois-Suomen Haulikkoampujien, Kiikalan Metsästysyhdistyksen, Pieksämäen Seudun Ampujien, Trap-73:n, Satakunnan Ampujien, Sibbo Skyttegille:n, Ruotsalon Metsästysyhdistyksen, Mäntsälän Kennel- ja Metsästysseuran, Ålands Sportskytteföreningenin, Viitasaaren Ampujien, Perhon Ampujien, Lohjan Ampujien, LS:n, Vihdin Ampumaseuran ja Riihimäen Ampumaseuran kanssa.


title: Orimattilan urheilu ja liikunta

text: Bakussa järjestettäviin Euroopan kisoihin ammunnoissa 2015 osallistui Orimattilan Seudun Urheiluampujista kaksoistrapiin Sami Ritsilä ja trapiin Satu Mäkelä-Nummela. Suomalaisista ampujista sai pronssimitalin Suomussalmen Urheiluampujien Marko Kemppainen skeetistä.


title: Orimattilan urheilu ja liikunta

text: Orimattilan Seudun Urheiluampujien pistooli- ja kiväärijaosto osallistuu ilma-asekipailuihin maakunnallisesti Lahden Ampumaseuran, Heinolan Ampujien, Mäntsälän Urheilijoiden, Keski-Uusimaan Ampumaseuran ja Lammin Ampumaseuran kanssa.


title: Orimattilan urheilu ja liikunta

text: Orimattilan Urheiluautoilijat edustavat Orimattilassa autourheilua. Yhdistys osallistuu joka toinen vuosi Orimattila-rallin toimitsemiseen. Yhdistys päivystää toimistoaan kuukauden ensimmäisin arkimaanantaisin.


title: Orimattilan urheilu ja liikunta

text: Orimattilan Moottorikerho on moottoripyöräily-yhdistys. Yhdistyksellä on vuokrattava motocross-rata Kangasvuokontie 14:ssä Pakaantieltä, seututie-167:ltä poikkeavan Ollostentien lähellä.


title: Orimattilan urheilu ja liikunta

text: Hiihtoa harjoittavat Orimattilan Jymy ja Orimattilan Toive.


title: Orimattilan urheilu ja liikunta

text: Orimattilan Toive perustettiin 1934. Siitä on Juha Kanerva kirjoittanut historiikkikirjan: "Toiveesta tosi : Orimattilan Toive 1934-1994".


title: Orimattilan urheilu ja liikunta

text: Orimattilan Pedot voitti 2018 Suomen Palloliiton Uudenmaan piirin viidennen divisioonan neljännen lohkon.


title: Orimattilan urheilu ja liikunta

text: Orimattilan Ratsastajat harjoittaa ratsastusta yhdistysmuotoisesti Orimattilassa. Se perustettiin 1980 ja aloitti toimintansa Marianne Toivosen ratsastuskoulun yhteydessä. Kun hevosten siitostoimintaa laajennettiin, lakkautettiin ratsastuskoulu. Seuraavaksi Orimattilan Ratsastajat toimivat 1986 perustetulla Kati Henttisen Orimattilan Ratsastuskoululla Tönnössä. Ratsastuskoulu päätti toimintansa 1990. Orimattilan Ratsastajat ylläpiti Tönnön tallia vuoden, minkä jälkeen Johanna Kyrö alkoi pitää ratsastuskoulua. 1993 vuokraajaksi tuli Ypäjältä Mika Malaska, joka piti Jokirannan ratsastuskoulua. Tönnössä pientaloalueet laajenivat ja alue alkoi käydä ahtaaksi asutuksen lähellä. Ratsastuskoulu siirtyi Outi Aallon tarjoamaan maneesiin Artjärvelle 1994. Malaska palasi Orimattilaan 1999 ja Orimattilan Ratsastajat olivat yhteistyössä silloisessa Orimattilassa olevien tallien, kuten Vironmäen ponitallin kanssa.


title: Orimattilan urheilu ja liikunta

text: Orimattilan Ratsastajissa on noin 130 jäsentä.


title: Orimattilan urheilu ja liikunta

text: Heinämaan Pallo pelaa Suomen Salibandyliiton neljännen divisioonan kuudennessa lohkossa.


title: Orimattilan urheilu ja liikunta

text: Heinämaan Pallon eli HePa:n perusti Jukka Nikula vuonna 1990. Hän oli nähnyt Ruotsissa pelattavan salibandyä ja innostui kokoamaan oman kylän nuorista joukkueen. Aluksi pelattiin Heinämaan seuratalolla, joka kuitenkin kävi pelipaikkana pieneksi. Vuoden 1993 syksyllä alettiin suunnitella omaa urheiluhallia, jonka nuoret itse rakensivat talkoilla vuonna 1994 Leitsamaan puolelle. Uudessa hallissa pelattiin kolme vuotta, jonka jälkeen siirryttiin pelaamaan Orimattilan palloiluhalliin, jossa seuran harjoitukset edelleen pidetään. Seura kasvoi Heinämaan kylän yhteishankkeesta koko Orimattilan kaupungin omaksi salibandyseuraksi.


title: Orimattilan urheilu ja liikunta

text: Vuonna 1991 Hepa pelasi ensimmäiset liigan sarjapelit. Syksyllä 1996 Jukka Nikula sai HePan mukaan Lahden kortteliliigaan. HePa:sta on lähtenyt kasvatteja muihin seuroihin, jopa maajoukkuetasolle saakka.


title: Orimattilan urheilu ja liikunta

text: Seura on aktivoinut Heinämaalla muutakin toimintaa. Villisikajuhlia on alettu viettää Heinämaan Pallon aloitteesta.


title: Orimattilan urheilu ja liikunta

text: Orimattilan Jymy ja Orimattilan Toive harjoittavat yleisurheilua. Ne kumpikin kuuluvat Lahden seurun yleisurheilu ry:een.


title: Torsten Carlander-Reuterfelt

text: Bengt Torsten ”Totti” Carlander-Reuterfelt (14. maaliskuuta 1902 Helsinki – 19. kesäkuuta 2003 Helsinki) oli suomenruotsalainen teollisuusmies sekä merkittävä kaitafilmauksen ja musiikin harrastaja. Koulutukseltaan Carlander-Reuterfelt oli sähköinsinööri, ja työuransa hän teki Kellokosken Tehdas Oy:n toimitusjohtajana 1927–1963. Hän kuvasi kaitafilmille muun muassa Euroopan-matkojaan 1930-luvulta alkaen, ja hänen kulttuurihistoriallisesti merkittävä elokuvakokoelmansa on lahjoitettu Suomen elokuva-arkistoon.


title: Torsten Carlander-Reuterfelt

text: Carlander-Reuterfelt tunnettiin myös musiikinystävänä, ja hän sävelsi muun muassa kamarimusiikkia ja lauluja. Hän oli Suomen Kamarimusiikkiseuran perustajia. Hänen ensimmäinen puolisonsa vuodesta 1925 oli pianonsoitonopettaja Margit Ringvall ja toinen puolisonsa vuodesta 1949 merkonomi Ann-Marie Lindholm; kahdesta liitostaan hänellä oli viisi lasta.


title: Torsten Carlander-Reuterfelt

text: Musiikki- ja elokuvaharrastuksen lisäksi Carlander-Reuterfelt tunnettiin mehiläistenhoitajana. Hänelle myönnettiin kamarineuvoksen arvonimi.


title: Konrad Vento

text: Konrad Villehad Vento (23. kesäkuuta 1872 Pietari – 22. syyskuuta 1950 Virolahti) oli pappi, pitkäaikainen kansanopiston johtaja ja toimittaja.


title: Konrad Vento

text: Konrad Venton vanhemmat olivat räätäli Mikko Vento ja Rosa Sofia Jumppanen ja puoliso vuodesta 1908 Aina Albertina Seppänen. Vento tuli ylioppilaaksi Viipurin lyseosta 1894, valmistui filosofian kandidaatiksi 1901, suoritti teologisen erotutkinnon 1911 ja vihittiin papiksi 1912. Rovastin arvon Vento sai vuonna 1943. Hän työskenteli "Viipurin Sanomat" ja "Karjala" -lehtien toimittajana 1903–1908 ja "Parikkalan Sanomat" -lehden toimittajana 1908–1909, jolloin hän oli myös Parikkalan yhteiskoulun opettaja. Lounais-Karjalan kansanopiston johtaja Virolahdella hän oli vuodesta 1909 aina kuolemaansa asti, yli 40 vuotta. Kansanopiston johtajan toimen ohella Konrad Vento toimi myös kirkkoherrana. "Etelä-Saimaan" päätoimittaja, opettaja Arvo Vento oli hänen nuorempi veljensä.


title: Suomen urheilu 1972

text: Suomen urheilu 1972 käsittelee vuoden 1972 merkittäviä uutisia ja tapahtumia suomalaisessa urheilussa.


title: Suomen urheilu 1972

text: Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:


title: Suomen urheilu 1972

text: Naisten listalla kolme parasta olivat:


title: Zarautz

text: Zarautz (esp. "Zarauz") on kunta Baskimaassa Biskajanlahden rannikolla Espanjassa.


title: Zarautz

text: Zumarragan väkiluku oli vuoden 2017 väestönlaskennan mukaan 23 118.


title: Ensimmäinen anglo–burmalainen sota

text: Ensimmäinen anglo–burmalainen sota oli ensimmäinen kaikkiaan kolmesta sodasta Intian niemimaata hallinneen Yhdistyneen kuningaskunnan ja Burmaa hallinneen Konbaungin dynastian välillä. Vuosina 1824–1826 käyty ensimmäinen sota alkoi rajakahakoilla Burman Arakanissa ja brittien Bengalissa. Britit julistivat sodan ja tekivät meriteitse hyökkäyksen Burman etelärannikolle vallaten muun muassa Rangoonin. Myöhemmin britit voittivat burmalaiset useissa taisteluissa kärsien kuitenkin samalla huomattavia tappioita etenkin trooppisten tautien takia. Burman kuningas Bagyidaw myöntyi viimein rauhaan, joka solmittiin 24. helmikuuta 1826. Burma menetti Arakanin ja Tenasserimin maakunnat, sekä joutui maksamaan suuret sotakorvaukset.


title: Ensimmäinen anglo–burmalainen sota

text: Ensimmäistä sotaa Burmassa seurasi toinen anglo–burmalainen sota vuonna 1852.


title: Ensimmäinen anglo–burmalainen sota

text: Konbaungin dynastian perustaja burmalainen kuningas Alaungpaya oli vallannut entisen burmalaisen pääkaupungin Avan moneilta vuonna 1752 ja edelleen Dagonin kaupungin etelässä, joka nimettiin vuonna 1755 Rangooniksi. Alaungpayan kaudella burmalaiset valtasivat myös Hamsavatin kuningaskunnan Pegussa vuonna 1757 ja Ayutthayan nykyisessä Thaimaassa vuonna 1767. Burmalaiset pyrkivät levittäytymään myös länteen. He järjestivät sotaretkiä Intian Manipuriin, sekä valloittivat Arakanin vuonna 1784 ja Assamin vuonna 1816. Burmalaisten levittäytyminen länteen toi heidät kosketuksiin Intian niemimaata hallinneiden brittien kanssa. Britit hallitsivat Chittagongia Arakanin pohjoispuolella ja burmalaisten valloitettua Arakanin monet paikalliset olivat siirtyneet brittien hallitsemalle alueelle, josta he tekivät sotaretkiä burmalaisille menettämilleen maille. Arakanilaiset kapinalliset onnistuivat hetkellisesti valtaamaan takaisin jopa alueen pääkaupunki Mrohaungin. Burmalaiset vastasivat arakanilaisten sotaretkiin tekemällä omia sotaretkiään brittien hallitseman Bengalin puolelle. Jännitteet brittien ja burmalaisten välillä alkoivat kärjistyä osapuolten rajaseudulla. 24. syyskuuta 1823 burmalaiset joukot hyökkäsivät brittiosastoa vastaan Shahpurin saarella lähellä Chittagong-jokea ja tammikuussa 1824 toinen burmalaisen sotajoukko teki hyökkäyksen burittien suojeluksessa olleelle alueelle Assamin Cacharissa. Britit vastasivat lopulta julistaen sodan 5. maaliskuuta 1824.


title: Ensimmäinen anglo–burmalainen sota

text: Brittien laatiman sotasuunnitelman mukaan burmalaiset ajettaisiin ensin näiden valtaamalta alueelta Assamista, minkä jälkeen Assamissa ja Chittagongin suunnalla siirryttäisiin puolustuskannalle. Brittien päähyökkäys Burmaan tehtäisiin laivaston avulla Burman rannikolle, josta Iravadijoen kautta uhattaisiin myös burmalaisten pääkaupunki Avaa. Sotaretkeä varten koottiin "Burmese Expeditionary Force", jota johti kenraali Archibald Campbell. Joukko käsitti 10 644 sotilasta, joista 4 759 oli brittejä ja loput intialaisia joukkoja Bengalista ja Madrasista. Mukana oli myös 42 tykkiä. Brittijoukot saatiin koottua huhtikuuhun mennessä ja 10. toukokuuta britit nousivat laivaston tukemana maihin Rangoonissa. Heitä vastassa olleet burmalaiset joukot koostuivat pääosin heimosotureista, jotka olivat aseistautuneet miekoin ja keihäin, sekä muutamin vanhentunein tykein. Ajoittain he käyttivät myös sotanorsuja.


title: Ensimmäinen anglo–burmalainen sota

text: Monsuunikausi oli alkanut Burmassa toukokuussa ja brittijoukkojen vaivana olivat raskaat sateet sekä trooppiset taudit kuten malaria ja kolera. Burmalainen kenraali Maha Bundula oli lisäksi koonnut 30 000:n miehen armeijan, joka teki hyökkäyksen brittijoukkoja vastaan Chittagongin suunnalla. Näistä seikoista huolimatta brittien onnistui kesän aikana laajentaa hallitsemaansa aluetta Rangoonista ympäröivälle linnoitetulle alueelle ja esimerkiksi Shwedagonin pagodi vallattiin 10. kesäkuuta. Britit olivat odottaneet burmalaisten taipuvan neuvotteluihin rannikon valtaamisen jälkeen, mutta burmalaisten vastarinta päinvastoin kiihtyi.


title: Ensimmäinen anglo–burmalainen sota

text: Kesällä ja syksyllä käytiin vain joitakin pieniä yhteenottoja, mutta myöhemmin kuningas Bagyidaw kutsui kenraali Maha Bundulan armeijan takaisin Arakanista. Joulukuussa 1824 Maha Bundulan johtama 60 000:n miehen burmalainen armeija piiritti brittien hallussaan pitämän Rangoonin. Kaupungin ympäristössä käytiin useita yhteenottoja, kunnes brittien vastahyökkäys lopulta hajotti burmalaisten armeijan 7. joulukuuta. Joulukuun alussa käydyissä taisteluissa britit menettivät 30 sotilasta kaatuneina ja 220 haavoittuneina. Burmalaisten tappiot olivat ehkä noin 5 000 miestä. Bundula vetäytyi Kokeeniin Rangoonin pohjoispuolelle, jossa hän alkoi koota 25 000 miehen armeijaa. Britit saivat tietää tästä erään burmalaisen loikkarin kautta ja he päättivät tehdä ennaltaehkäisevän hyökkäyksen burmalaisia vastaan. 15. joulukuuta britit etenivät Kokeeniin kahtena osastona. 540 miehen osastoa oikealla komensi prikaatikenraali Willoughby Cotton ja vasempaa 800 miehen osastoa Campbell. Campbellin oli tarkoitus yllättää burmalaiset takaa, samalla kun Cotton hyökkäisi heitä vastaan suoraan. Burmalaiset olivat rakentaneet vahvat varustukset leirinsä ympärille, mutta brittien onnistui silti vallata varustukset noin 20 minuutin taistelujen jälkeen. Britit tappiot olivat 136 miestä haavoittuneina.


title: Ensimmäinen anglo–burmalainen sota

text: Kokeenin taistelun jälkeen Campbell päätti edetä burmalaisten pääkaupunki Avaa vastaan. Hän itse johti maata pitkin 1 300 britin ja 1 000 intialaisen sotilaan joukkoa, kun taas Cotton eteni 800 sotilaan kanssa jokea pitkin. Kolmas pienempi joukko komennettiin majuri Robert Salen johdolla hyökkäämään Basseinia vastaan Rangoonin länsipuolella. Liikkeelle kohti Avaa lähdettiin 11. helmikuuta 1825. 1. huhtikuuta käytiin jälleen taistelu Bundulan johtamia burmalaisia joukkoja vastaan. Britit aloittivat taistelun raketti- ja tykkitulella. Bundula sai surmansa tulivalmistelun aikana ja burmalaiset joukot kaikkosivat ennen lähemmän yhteenoton alkamista. 25. huhtikuuta britit valtasivat Promen, jossa he aikoivat leiriytyä sadekauden yli.


title: Ensimmäinen anglo–burmalainen sota

text: Samaan aikaan toisaalla burmalaiset oli ajettu Assamin alueelta ja heidän kanssaan oli aloitettu neuvottelut. Neuvotteluista huolimatta syyskuussa 1825 burmalaisen Maha Nemiaon johtama armeija piiritti Promessa olleet brittijoukot. 1. joulukuuta britit toteuttivat jälleen vastahyökkäyksen piirittäviä burmalaisia vastaan. Laivaston tykistön ja selustahyökkäyksen avulla burmalaiset voitettiin ja Nemiao sai surmansa. Myöhemmin samassa kuussa britit jatkoivat viimein etenemistään kohti pääkaupunki Avaa. 27. joulukuuta he kohtasivat burmalaisia neuvottelijoita, jotka sanoivat olevansa valmiita neuvotteluihin sodan päättämiseksi. Osapuolet solmivat tulitauon, jonka oli tarkoitus päättyä 18. tammikuuta 1826. Campbell tajusi kuitenkin pian burmalaisten käyttävän tulitaukoa asemiensa vahvistamiseen ja 18. tammikuuta britit hyökkäsivät jälleen. Burmalaiset pakenivat kohti pääkaupunkiaan. 8. helmikuuta britit kohtasivat kuitenkin 20 000 miehen ja Nawing Phuringin johtaman burmalaisen armeijan lähellä Paganin kaupunkia. Burmalaisille epätavalliseen tyyliin he päättivät ensin taistella avoimessa maastossa hyläten varustuksensa. Britit voittivat burmalaiset noin viisi tuntia kestäneen taistelun jälkeen.


title: Ensimmäinen anglo–burmalainen sota

text: Burman kuningas Bagyidaw oli nyt viimein taipuvainen rauhaan brittien kanssa. Sodan päättänyt Yandabon rauha solmittiin 24. helmikuuta 1826. Burmalaiset luovuttivat briteille Arakanin ja Tenasserimin maakunnat, minkä lisäksi he luopuivat oikeuksistaan Assamissa, Cacharissa ja Manipurissa. Burma joutui myös maksamaan suuret sotakorvaukset. Ensimmäistä Englannin ja Burman sotaa seurasi parikymmentä vuotta kestänyt rauha, kunnes toinen anglo–burmalainen sota alkoi heinäkuussa 1852.


title: Ensimmäinen anglo–burmalainen sota

text: Britit ja heidän alaisensa intialaiset joukot olivat kärsineet sodan aikana tappioina yhteensä noin 15 000 miestä. Miesten valtaosa menetettiin trooppisten sairauksien vaikutuksesta. Kaikkiaan 2 500 kaatuneesta brittisotilaasta vain 150 oli kaatunut varsinaisissa yhteenotoissa, kun taas 2 000 oli kuollut tauteihin. Britit olivat laajentaneet hallitsemiaan alueita, mutta muuten ensimmäistä sotaa Burmassa on pidetty huonosti johdettuna ja järjesteltynä.


title: Aia

text: Aia (esp. "Aya") on kunta Baskimaassa Espanjassa.


title: Aia

text: Aian väkiluku oli vuoden 2017 väestönlaskennan mukaan 2 083.


title: Aia

text: Pagoetan luonnonpuisto ("Pagoetako Parke Naturala") sijaitsee Aian kunnassa.


title: Kintetsu-rautatiet

text: Kinki Nippon -rautatiet (), lyhyemmin Kintetsu (), on japanilainen rautatieyhtiö, joka toimii Kansain eli Kinkin seudulla Keihanshinin metropolialueella sekä Chūbun seudulla Nagoyan ja Isen kaupunkien ympäristöissä. Se luetaan suurten yksityisten rautatieyhtiöiden ("ōte-shitetsu") joukkoon ja sillä onkin Japanin yksityisistä rautatieyhtiöistä (JR-konsernia lukuun ottamatta) pisin verkosto, 501,1 kilometriä. Päivittäin yhtiö kuljettaa noin 1,5 miljoonaa matkustajaa (vuonna 2014) ja asemia sillä on käytössään 286 kappaletta. Se on osa Kintetsu Group Holdings -ryhmää, johon kuuluu lukuisia muita yrityksiä muun muassa liikenteen, kiinteistökehityksen ja vähittäiskaupan aloilta.


title: Kintetsu-rautatiet

text: Yhtiöllä on 7 508 työntekijää (vuonna 2017). Sen pääkonttori sijaitsee Osakan kaupungin Tennōjin suuralueella.


title: Kintetsu-rautatiet

text: Kinki Nippon -rautateiden edeltäjä Naran raitiotieosakeyhtiö () perustettiin syyskuussa 1910. Jo seuraavassa kuussa se muutti nimensä Osakan sähköraitiotieksi (). Liikennöinti Naran ja Osakan välillä aloitettiin vuonna 1914 Ikoman tunnelin valmistuttua. Myöhemmin yritys laajensi toiminta-aluettaan lukuisten fuusioiden kautta; vuonna 1941 se fuusioitui Sankyū-rautateihin ja otti nimekseen Kansai kyūkō -rautatiet () jo aiemmin Sankyū-rautateihin liitetyn yrityksen mukaan. Kansai kyūkō -rautateihin liitettiin seuraavina vuosina vielä useita muita pienempiä rautatieyhtiöitä ja vuonna 1944 Nankai-rautatiet, minkä myötä yritys otti käyttöön nykyisen nimensä. Nankai kuitenkin erotettiin siitä omaksi yrityksekseen toisen maailmansodan päätyttyä vuonna 1947.


title: Kintetsu-rautatiet

text: Kintetsu-rautateiden verkosto palvelee laajaa aluetta Osakan, Kioton, Naran, Aichin ja Mien prefektuureissa. Sen merkittävimmät linjat liittävät toisiinsa Osakan ja Nagoyan, Osakan ja Naran, Kioton ja Naran sekä Nagoyan ja Isen. Osakan itäosia ja Naran prefektuurin pohjoisosia palvelee tiheä rautatieverkko. Läpiajoliikennettä Kintetsu harjoittaa useiden muiden rautatieyhtiöiden linjoille: Kioton metron Karasuma-linjalle, Osakan metron Chūō-linjalle ja Hanshin-rautateiden linjoille.


title: Valkeala (taajama)

text:
Valkeala on taajama Kouvolassa, entisen Valkealan kunnan alueella. Taajama oli entisen Valkealan kunnan keskustaajama ja suurin taajama. Taajamassa asuu n. 6 000 ihmistä. Sen pinta-ala on 10,86 km² ja väestöntihys 548,3
as./km².


title: Valkeala (taajama)

text: Sen alueella sijaitsee kolme Kouvolan kaupunginosaa: Valkealan kirkonkylä, Niinistö ja Jokela.


title: Valkeala (taajama)

text:
Suuri osa Valkealan palveluista on keskittynyt Valkealan kirkonkylälle, missä sijaitsee muunmuassa kirkko, seurakuntakeskus, kauppa, ravintoloita, muita palveluita, kirjasto, koulukeskus ja urheilukeskus.
Osa palveluista löytyy n. 4 kilometrin päässä kirkonkylältä sijaitsevassa Jokelassa sekä Jokelantörmästä. Siellä sijaitsee mm. kauppa, paloasema, palvelukoti ja kaksi koulua.


title: Valkeala (taajama)

text: Valkealassa on kaksi S-Marketia, Kirkonkylällä ja Jokelantörmässä. Valkealan kirkonkylällä sijaitsee ABC-liikennemyymälä. KSO aloittaa uuden aseman rakentamisen Valkealaan keväällä 2019 ja purkaa vanhan huonokuntoisen aseman.


title: Valkeala (taajama)

text: Valkealassa on kolme alakoulua, jotka sijaitsevat kirkonkylällä, Niinistössä ja Jokelassa. Kirkonkylällä on myös yläkoulu ja lukio. Kirkonkylälle suunnitellaan uutta yhtenäiskoulua, johon siirtyisi alakoulu ja yläkoulu. Alakoulu eli Kirkonkylän koulu on toiminut vuodesta 2017 asti parakkikoulussa, sillä sen virallinen sisäilmaongelmista kärsinyt rakennus määrättiin käyttökieltoon ja purettiin kesällä 2018.


title: Valkeala (taajama)

text:
Valkealan kirkonkylän urheilukeskuksessa sijaitsee yleisurheilukenttä, jalkapallokenttä, jäähalli, kuntopolku, hiihtolatu ja vuonna 1990 valmistunut Valkealatalo, jossa on mm. uimahalli ja liikuntahalli.
Jokelantörmässä sijaitsee Valkealan mailapelihalli ja Kouvolan skeittihalli.
Jokelassa ja Niinistössä on myös pieniä urheilukenttiä.


title: Valkeala (taajama)

text: Jokelan teollisuusalueella sijaitsee useita yrityksiä.


title: Valkeala (taajama)

text: Valkealan läpi kulkee Valtatie 15 Kotkasta Mikkeliin ja Kantatie 46 Heinolaan.


title: Valkeala (taajama)

text: Valkealasta pääsee Kouvolan keskustaa Kouvolan paikallisliikenteen linjalla 5.


title: Valkeala (taajama)

text:
Valkealan taajama sijaitsee Lappalanjärven rannalla, entisen Valkealan kunnan keskiosassa.
Kouvolan keskustaan on matkaa Valkealan kirkonkylältä 12 kilometriä ja Jokelasta 8 kilometriä.


title: Valkeala (taajama)

text:
Valkealan alueella sijaitsee kolme Kouvolan kaupunginosaa, Valkealan kirkonkylä, Niinistö ja Jokela.
Valkeala sijaitsee Valkealan suuralueella.


title: Valkeala (taajama)

text: Taajamassa oli 5 957 asukasta 31.12.2017.


title: Valkeala (taajama)

text: Taajaman väkiluku on ollut nousussa 2000-luvulle asti, mutta nykyään väkiluku on kääntynyt loivaan laskuun.


title: Valkeala (taajama)

text: Asutus on Valkelassa pääsääntöisesti pientalo- ja rivitalovaltaista, mutta kirkonkylällä ja Jokelantörmässä on myös kerrostaloja.


title: Ranil Wickremesinghe

text: Ranil Wickremesinghe (s. 1949) on srilankalainen poliitikko, joka on toiminut maansa pääministerinä kolmeen otteeseen, 1993–1994, 2001–2004 ja 2015–2018. Hän johtaa UNP-puoluetta (United National Party).


title: Ranil Wickremesinghe

text: Wickremesinghen isän suku on kristittyjä ja äidin suku buddhalaisia. Hän opiskeli oikeustiedettä Colombon yliopistossa ja valmistui asianajajaksi. Hän liittyi UNP-puolueeseen 1970-luvulla, nousi parlamenttiin vuonna 1977 ja on hoitanut useita ministerintehtävieä puolueensa ollessa hallitusvastuussa.


title: Suomen urheilu 1973

text: Suomen urheilu 1973 käsittelee vuoden 1973 merkittäviä uutisia ja tapahtumia suomalaisessa urheilussa.


title: Suomen urheilu 1973

text: Urheilutoimittajain Liitto valitsi Vuoden urheilijaksi Mona-Lisa Pursiaisen, josta tuli ensimmäinen tämän arvostuksen saanut nainen. Äänestyksessä kymmenen parhaan joukkoon sijoittuivat:


title: Suomen urheilu 1973

text: Naisten listalla viisi parasta olivat:


title: Land Rover Freelander

text: Land Rover Freelander on Land Roverin vuosina 1997–2014 valmistama keskikokoinen crossover-tyyppinen automalli. Sen seuraajaksi tuli Land Rover Discovery Sport.


title: Land Rover Freelander

text: Ensimmäisen sukupolven Freelander esiteltiin syksyllä 1997. Se oli merkin ensimmäinen malli, joka perustui itsekantavalle korirakenteelle. Freelander oli alusta lähtien saatavana sekä kolmi- että viisiovisena korimallina. Kolmiovisesta valmistettiin myös osittain kangaskattoista versiota.


title: Land Rover Freelander

text: Vuoden 2002 Euro NCAP -kolaritestistä Freelander sai tulokseksi kolme tähteä viidestä.


title: Land Rover Freelander

text: Moottorivaihtoehtoina olivat aluksi 1,8-litrainen (117 hv) bensiinimoottori ja 2,0-litrainen (98 hv) dieselmoottori. Vuonna 2001 tuli saataville 2,5-litrainen V6 (177 hv) ja aiemman dieselmoottorin korvasi BMW:n 2,0-litrainen (112 hv).


title: Land Rover Freelander

text: Vuoden 2003 lopulla malli koki kasvojenkohotuksen, jossa uudistettiin erityisesti keulan ilmettä uusilla ajovaloilla, etusäleiköllä ja puskurilla. Myös takavaloihin tehtiin muutoksia.


title: Land Rover Freelander

text: Freelander 2 -nimen saanut toisen sukupolven malli esiteltiin Lontoon autonäyttelyssä heinäkuussa 2006. Pohjois-Amerikassa mallia myytiin Land Rover LR2 -nimisenä, samaan tapaan kuin Discovery oli saanut Pohjois-Amerikassa nimen LR3. Malli perustuu samalle Fordin EUCD-pohjalevylle kuin useat Ford- ja Volvo-mallit.


title: Land Rover Freelander

text: Vuoden 2007 Euro NCAP -kolaritestistä Freelander 2 sai tulokseksi täydet viisi tähteä.


title: Land Rover Freelander

text: Syksyllä 2010 malli koki kasvojenkohotuksen, jossa se sai muun muassa uudelleenmuotoillun etupuskurin. Samalla esiteltiin myös etuvetoinen malliversio.


title: Land Rover Freelander

text: Toinen kasvojenkohotus tuli vuonna 2012, jolloin auto sai LED-ajovalot ja -takavalot sekä uudistetun sisustan.


title: Land Rover Discovery Sport

text: Land Rover Discovery Sport on Land Roverin vuodesta 2014 lähtien valmistama crossover-tyyppinen automalli, joka korvasi Land Rover Freelanderin.


title: Land Rover Discovery Sport

text: Vuoden 2014 Euro NCAP -kolaritestistä Discovery Sport sai tulokseksi täydet viisi tähteä.


title: Land Rover Discovery Sport

text: Discovery Sport esiteltiin Pariisin autonäyttelyssä syksyllä 2014. Aluksi mallissa käytettiin Fordin 2,0-litraista (240 hv) EcoBoost-bensiinimoottoria ja 2,2-litraista (150/190 hv) Duratorq-dieselmoottoria. Vuonna 2016 auto sai uudet Jaguarin valmistamat 2,0-litraiset bensiini- ja dieselmoottorit.


title: Austin Ambassador

text: Austin Ambassador on Austin Motor Companyn vuosina 1982–1984 valmistama ylemmän keskiluokan automalli. Se oli uudistettu versio edeltäjästään Leyland Princessistä, mutta autossa oli kattoon asti aukeava takaluukun kansi, mikä teki siitä hatchbackin. Mallin seuraajaksi tuli Austin Montego.


title: Austin Ambassador

text: Moottorit olivat 1,7- ja 2,0-litraiset. Voimansiirtona oli nelivaihteinen manuaalivaihteisto tai Borg-Warnerin valmistama kolmiportainen automaattivaihteisto.


title: Ellonen

text: Ellonen on sukunimi, joka on muun muassa seuraavilla henkilöillä:


title: Nico Nurmikanta

text: Nico Nurmikanta (s. 27. tammikuuta 1994 Espoo) on suomalainen jääkiekkopuolustaja, joka edustaa KHL-joukkue Jokereita. Hän pelaa kuitenkin lähinnä Mestis-joukkue Kiekko-Vantaassa. Joukkueen päävalmentaja Simo Mälkiän mukaan Nurmikanta on sarjassa kiekollisten puolustajien kärkitasoa.


title: Nico Nurmikanta

text: Nurmikanta aloitti jääkiekkoilun 5-vuotiaana Jäähongan kiekkokoulussa. Hän siirtyi C-juniori-ikäisenä varsinaiseen kasvattajaseuraansa Helsingin Jääkiekkoklubiin. Nurmikanta oli kaudella 2009–2010 C-nuorten I-divisioonan runkosarjassa joukkueensa tehokkain puolustaja 4+12=16. Kauden 2010–2011 päätteeksi hän voitti B2-nuorten SM-pronssia. Kaudella 2011–2012 Nurmikanta oli B-nuorten I-divisioonan karsinnoissa HJK:n tehokkain puolustaja tehoilla 2+8=10. Hän siirtyi kesken kauden kuitenkin Espoo Bluesin B-nuorten kakkosjoukkueeseen.


title: Nico Nurmikanta

text: Kauden 2012–2013 Nurmikanta pelasi seuran A-nuorten kakkosjoukkueessa. Hän voitti koko A-nuorten Mestiksen puolustajien pistepörssin tehoilla 11+30=41. Kaudeksi 2013–2015 Nurmikanta nousi Bluesin A-nuorten SM-liigajoukkueeseen. Hän jakoi tehoilla 8+21=29 koko sarjan puolustajien pistepörssin viidennen sijan Jokereiden Jere Sneckin kanssa. Nurmikanta voitti kauden päätteeksi A-nuorten Suomenmestaruuden. Hän edusti Bluesia kauden aikana myös U20 Super Challengessa.


title: Nico Nurmikanta

text: Kesäkuussa 2014 Nurmikanta teki vuoden mittaisen sopimuksen Mestis-joukkue Kiekko-Vantaan kanssa. Hän pelasi tulokaskautensa 2014–2015 aikana 23 runkosarjaottelua tehopistein 3+4=7. Nurmikanta pelasi miesten pelejä myös kahdeksan ottelua lainalla Suomi-sarjajoukkue Bewe TuusKissa. Kaudella 2015–2016 hänen roolinsa Kiekko-Vantaassa kasvoi. Nurmikanta teki 44 runkosarjaottelussa tehot 4+13=17 ja viidessä playoff-ottelussa yhden maalin. Hän oli runkosarjassa joukkueen tehokkain puolustaja Lasse Uusivirran kanssa. Kaudella 2016–2017 Nurmikanta oli kuudella osumallaan Kiekko-Vantaan eniten maaleja tehnyt puolustaja Lassi Raitasen kanssa. Hän voitti kauden päätteeksi Mestis-hopeaa.


title: Nico Nurmikanta

text: Toukokuussa 2016 Nurmikanta teki vuoden mittaisen ja kaksisuuntaisen KHL-sopimuksen Jokereiden kanssa. Hän aloitti kauden 2017–2018 seuran farmijoukkueeksi siirtyneen Kiekko-Vantaan vahvuudessa, jossa Nurmikanta pelasi vain yhdeksän runkosarja- ja kaksi Suomen Cupin ottelua, kunnes hänen kautensa päättyi leikkaushoitoa vaatineen polvivamman vuoksi jo lokakuussa 2017. Huhtikuussa Nurmikanta teki kuitenkin vuoden mittaisen ja kaksisuuntaisen jatkosopimuksen Jokereiden kanssa.


title: Nico Nurmikanta

text: Myös kauden 2017–2018 Nurmikanta aloitti Kiekko-Vantaan vahvuudessa. Hänet nostettiin Jokereiden KHL-kokoonpanoon 4. marraskuuta 2018 vieraissa TsSKA Moskovaa vastaan pelattuun otteluun, kun Jokereiden puolustuksesta puuttuivat sekä Karl Stollery, Alex Grant että Eemeli Räsänen. Nurmikanta merkittiin joukkueen toiseen puolustajapariin Jesper B. Jensenin viereen. Hän sai ottelussa jääaikaa lopulta 12.56 minuuttia ja Nurmikanta keräsi Jokereiden 5–0-tappioon päättyneestä ottelusta teholukeman -2. Hän sai myös yhden kahden minuutin jäähyn kampituksesta.


title: Nico Nurmikanta

text: Nurmikanta harrasti myös 12-vuotiaaksi asti jalkapalloa. Hän harrasti lapsena myös sählyä.


title: Jin (laulaja)

text: Kim Seok-jin (hangul: 김석진; 4. joulukuuta 1992, Gwacheon, Gyeonggi, Korean tasavalta), tunnetaan paremmin artistinimellä Jin, on eteläkorealainen laulaja ja yksi k-pop-yhtye BTS:n seitsemästä jäsenestä. Hän on yhtyeen vanhin jäsen.


title: Jin (laulaja)

text: Kim Seok-jin syntyi 4. joulukuuta vuonna 1992 Gwacheonissa, Korean tasavallassa, hyvin varakkaan perheen nuoremmaksi pojaksi. Hänen veljensä nimi on Seok-jung. Perheen isä on toimitusjohtaja, ja teini-ikäinen Kim harkitsi ensin itsekin bisnesmiehen uraa. Lopulta hän päätti kuitenkin opiskella näyttelemistä, ja vuonna 2017 hän valmistui Konkukin yliopistosta pääaineenaan elokuvataide.


title: Jin (laulaja)

text: Ennen uraansa BTS:n jäsenenä Kim kutsuttiin levy-yhtiö SM Entertainmentiin. Hän oli kuitenkin ajatellut kadulla sattuneen kohtaamisen olevan pila eikä näin ollen mennyt koe-esiintymiseen.


title: Jin (laulaja)

text: Kim päätyi harjoittelijaksi Big Hit Entertainmentille, kun yhtiön edustaja näki hänen jäävän pois linja-autosta. Tuolloin elokuvataidetta opiskeleva Kim koe-esiintyi alun perin näyttelijänä, eikä hänellä ollut aiempaa laulutaustaa. Levy-yhtiö kuitenkin halusi hänet BTS:n jäseneksi, ja yhtye debytoi vuonna 2013. Kimin rooli yhtyeessä on vokalisti, minkä lisäksi hän näyttelee pääosaa yhtyeen tarinallisissa, jatkuvajuonisissa musiikkivideoissa. Dokumentissa "BTS: Burn the Stage" Kim toteaa harjoitelleensa todella paljon kehittyäkseen laulajaksi, joka hän tänä päivänä on. BTS:n albumilla "Wings" (2016) hänellä on myös oma soolokappale "Awake".


title: Jin (laulaja)

text: Kim tunnetaan erityisesti ulkonäöstään, jonka myötä hän on saanut muun muassa lempinimet "Car Door Guy", "Third Guy From The Left" ja "Worldwide Handsome". Yhtyeen vanhimpana jäsenenä eli "madnaena" Kimillä on eteläkorealaisen etiketin mukaan lisäksi eniten auktoriteettia, joskaan hän ei juuri käytä sitä.


title: Jin (laulaja)

text: Kim levytti vuonna 2016 yhtyetoverinsa V:n kanssa kappaleen "It's Definitely You" televisiosarjaan "".


title: Jin (laulaja)

text: Vuonna 2018 Kim ja hänen veljensä avasivat japanilaisen ravintolan nimeltä Ossu Seiromushi. Ravintola sijaitsee Soulissa.


title: Jin (laulaja)

text: Kim on intohimoinen ruoanlaittaja ja hän isännöi mukbang-sarjaa nimeltä "Eat Jin". Hän harrastaa myös kitaransoittoa, lumilautailua, vanhojen videopelien pelaamista ja animea.


title: Jin (laulaja)

text: Kimillä on kaksi sokerioravaa, Odeng ja Gukmul.


title: Kahri

text: Kahri on sukunimi, joka on muun muassa seuraavilla suomalaisilla henkilöillä:


title: Phoenix Finance

text: Phoenix Finance (toiselta nimeltään DART Grand Prix) oli brittiläisen Charles Nickersonin johtama pankkiyritys, joka yritti osallistua Prost-tallin kalustolla Formula 1 -sarjaan kaudella .


title: Phoenix Finance

text: Nickersonin yritys Phoenix Finance osallistui ennen vuoden Australian GP:tä Prost-tallin konkurssipesän huutokauppaan kilpaillen Minardin päällikön Paul Stoddartin kanssa, jonka Nickerson voitti paremmalla tarjouksella. Tallin oli tarkoitus osallistua heti Malesian osakilpailuun, jossa sen oli tarkoitus käyttää Prost-tallin kauden Prost AP04-runkoa sekä Arrows-tallin vanhaa V10 moottoria Arrowsin-johtajan Tom Walkinshawin avustamana.


title: Phoenix Finance

text: Phoenixin ilmoittautumisessa ja tallikaupassa ilmeni kuitenkin välittömästi ongelmia, koska talli oli hankkinut vanhan tallin kalustoa, jolla aikoisi osallistua kilpailuihin uuden omistussuhteen turvin. FIA hylkäsi tallin osallistumisen Malesian osakilpailuun, koska katsoi tallin ostaneen vain osan Prost-tallista, jolloin heidät laskettaisiin uudeksi talliksi ja he joutuisivat maksamaan 48 miljoonan dollarin osallistumismaksun.


title: Phoenix Finance

text: Phoenix ilmestyi Sepangin rata-alueelle Malesian osakilpailua varten kuljettajinaan Tarso Marques ja Gastón Mazzacane, mutta heidän osallistumisensa estettiin kisajärjestäjien toimesta. Talli vei FIA:n antaman päätöksen korkeimpaan oikeuteen, mutta oikeus tuki FIA:n esitystä uudesta tallista ja että tallipaikkoja ei voinut ostaa eikä myydä edes vanhalta tallilta, minkä seurauksena talli hävisi oikeuskäsittelyn eikä voinut osallistua kaudelle.


title: Talbot Sunbeam

text: Talbot Sunbeam on pieni henkilöautomalli, jota Chrysler Europe valmisti aluksi Chrysler-merkkisenä vuosina 1977–1979. Se korvasi Hillman Impin. PSA-konsernin ostettua Chrysler Europen Sunbeamia alettiin myydä Talbot-merkkisenä. Valmistus jatkui vuoteen 1981 saakka, jolloin sen korvasi Talbot Samba.


title: Talbot Sunbeam

text: Sunbeam ei ollut tekniikaltaan kovin nykyaikainen, sillä se oli useimmista kilpailijoista poiketen takavetoinen. Suuri osa tekniikasta oli peräisin suuremmasta Avenger-mallista. Ainoana korimallina oli kolmiovinen hatchback, jottei Sunbeam kilpailisi liikaa hieman suuremman viisiovisen Horizon-mallin kanssa.


title: Talbot Sunbeam

text: Vuonna 1979 esiteltiin urheilullinen Talbot Sunbeam Lotus, jolla ajettiin myös rallia. Siinä oli Lotuksen kehittämä 2,2-litrainen (150 hv) moottori ja ZF:n valmistama viisivaihteinen vaihteisto.


title: Luettelo Sri Lankan presidenteistä

text: Sri Lankan presidentti on maan valtionpäämies ja hallituksen johtaja, maalla on kuitenkin myös pääministeri. Presidentti valitaan suoralla kananäänestyksellä viisivuotiskaudelle, sama henkilö voidaan valita korkeintaan kahdelle kaudelle.


title: Teenage Life

text: Teenage Life on Daz Sampsonin esittämä kappale, joka edusti Iso-Britanniaa vuoden 2006 Eurovision laulukilpailussa Kreikan Ateenassa.


title: Teenage Life

text: Koska Iso-Britannia kuuluu kilpailun suuriin rahoittajamaihin, pääsi kappale suoraan finaaliin. Finaalissa kappale sijoittui 24 maan joukosta sijalle 19. 25 pisteellä.


title: Virolaisten kommunismin uhrien muistomerkki

text: Virolaiset kommunismin uhrit 1940–1991 on Tallinnan Maarjamäessä sijaitseva monumenttikokonaisuus, joka on omistettu kaikille niille virolaisille, jotka kärsivät Neuvostoliiton terrorista kyseisenä aikana. Muistomerkki paljastettiin elokuussa 2018.


text: Laajalla muistomerkkikokonaisudella on useita tekijöitä. Arkkitehtuurista ja maisemansuunnittelusta vastasivat Kalle Vellevoog, Jaan Tiidemann ja Tiiu Truus. Työryhmään kuuluivat Martin Prommik, Kersti Nigols, Liis Voksepp, Annika Liivo ja Marianna Zvereva. Muistomerkin veistoksen suunnitteli Kirke Kangro. Tietokantojen laadinnasta vastasi Mihkel Putrinš ja digitaallisesta suunnittelusta Argo Roots. Viherrakentamisen suunnitteli Lidia Zarudnaja ja graafisesta suunnittelusta vastasi Martin Pedanik. Upseerien muistomerkin teknisestä suunnittelusta vastasi Margus Triibmann.


text: Muistomerkki on kaksiosainen. Uhrien nimet ovat osassa "Matka", joka koostuu pitkästä käytävästä ja symbolisesta "Kotipuutarhasta", jossa on informatiivisia tekstejä ja terrorin tapahtumapaikkoja merkitseviä kiviä. Muistomerkin tässä osassa on yli 22 000 henkilön nimet.


text: Toinen osa on muistomerkkiä on omistettu niille Viron armeijan sotilaille, jotka kaatuivat kommunistisen terrorin uhreina. Heitä on muistomerkissä nimetty 801.


text: Muistomerkin toisen seinän länsisivulla on epitafi, jossa on sitaatti virolaisen runoilijan Juhan Liivin runosta "Ta lendab mesipuu poole" (1905), (Ne lentävät kohti mehiläispesää), jossa verrataan virolaisia kotiin palaaviin mehiläisiin:


text: "”Ne menevät tuhansille teille... vielä tuhannet tulevat kotiin... ja kestävät kovaa työtä ja huolenpitoa... ja lentävät mehiläispesään”".


text: Seinän pinnassa on kuvanveistäjä Kirke Kangron metalliin valettuja mehiläisiä.


text: Muistomerkkiin kuuluu myös vuorovaikutteisia informaatiotauluja, joissa kerrotaan muistomerkistä ja sen tarkoituksesta. Informaatiotauluista voi etsiä paikan, jossa muistettavan henkilön nimen voi löytää. Nämä tekstit on julkaistu myös internetissä viroksi, venäjäksi ja englanniksi.


text: Muistomerkkiin kuuluvaan puistoon, ”Kotipuutarhaan” on istutettu omenapuita.


text: Tietokannassa on henkilöitä, jotka ovat joutuneet syrjäytetyiksi ilman tuomioistuimen päätöstä tai tuomittu perusteettomasti Neuvostoliiton miehityshallinnon 1940-1991 aikana, ja jotka on rehabilitoitu Viron tasavallan lain mukaan. Lisäksi tietokantaan kuuluu henkilöitä, jotka ovat kadonneet suoraan kommunistisen terrorin aikana, jotka aikoinaan oli vapautettu vankeusrangaistuksesta tai maastamuutosta, tai henkilöitä, jotka olivat karkotettavien luetteloissa, mutta joita ei karkotettu, sekä henkilöitä joiden kohtalo on tuntematon.


text: Muistomerkin luettelo ei ole lopullinen, koska tuhannet kärsijät eivät päässeet kotiin ja heidän kohtalonsa on tuntematon. Tutkimus näiden uhrien tunnistamiseksi ja todentamiseksi jatkuu.


text: Monumenttikokonaisuus muistaa kommunismin uhreja ja kehottaa pitämään mielessä vapauden ja ihmiselämän haurauden. Viro menetti neuvostomiehittäjän terrorin seurauksena viidenneksen hieman yli miljoonasta asukkaastaan. Heistä yli 75 000 murhattiin, vangittiin tai karkotettiin maasta. Suuri osa uhreista on yhä nimeämättömissä haudoissa Viron ulkopuolella.


text: Muistomerkin tietokannasta vastaa ja sitä hallinnoi Viron historiallisen muistin säätiö. Muistomerkkiä ylläpitää Riigi Kinnisvara AS.


text: Muistomerkin lähellä on kaksi muuta muistomerkkialuetta, Maarjamäen saksalaisten sotilaiden hautausmaa ja Maarjamäen muistomerkki (1960 ja 1975).


title: Touch my Fire

text: Touch my Fire on Javinen esittämä kappale, jolla hän edusti Iso-Britanniaa vuoden 2005 Eurovision laulukilpailussa Ukrainan Kiovassa.


title: Touch my Fire

text: Koska Iso-Britannia kuuluu kilpailun suuriin rahoittajamaihin, pääsi kappale suoraan finaaliin. Finaalissa kappale sijoittui 24 maan joukosta sijalle 22. 18 pisteellä.


title: Enontekiön seurakunta

text: Enontekiön seurakunta on Enontekiön kunnassa Suomen Lapissa toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Lapin rovastikuntaan.


title: Kittilän seurakunta

text: Kittilän seurakunta on Kittilän kunnassa Suomen Lapissa toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Lapin rovastikuntaan.


title: Sodankylän seurakunta

text: Sodankylän seurakunta on Sodankylän kunnassa Suomen Lapissa toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Lapin rovastikuntaan.


title: Pellon seurakunta

text: Pellon seurakunta on Pellon kunnassa Suomen Lapissa toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Kemi-Tornion rovastikuntaan.


title: Tervolan seurakunta

text: Tervolan seurakunta on Tervolan kunnassa Suomen Lapissa toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Kemi-Tornion rovastikuntaan.


title: Simon seurakunta

text: Simon seurakunta on Simon kunnassa Suomen Lapissa toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Kemi-Tornion rovastikuntaan.


title: Keminmaan seurakunta

text: Keminmaan seurakunta (vuoteen 1978 "Kemin maaseurakunta") on Keminmaan kunnassa Suomen Lapissa toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Kemi-Tornion rovastikuntaan.


title: Tornion seurakunta

text: Tornion seurakunta on Tornion kaupungissa Suomen Lapissa toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Kemi-Tornion rovastikuntaan.


title: Jazzmuseo

text: Jazzmuseo on Tampereella vuonna 2012 perustettu jazzyhtye. Yhtyeeseen kuuluvat saksofonisti Masa Orpana, kitaristi Lauri Hannu, pianisti Arto Piispanen ja basisti Ville Rauhala. Yhtye esiintyi aluksi soittajien omilla nimillä mutta myöhemmin nimeksi vakiintui Jazzmuseo yhtyeen säännöllisen konserttisarjan järjestämispaikan Emil Aaltosen museon mukaan. Konsertit on teemoitettu ja yhden tällaisen teeman, spirituaalien ja jazzin kohtaaminen, kappaleista julkaistiin vuonna 2014 livealbumi "Live in Kangasala". Levy äänitettiin vuonna 2013 Kangasalla kahdessa konsertissa yhtyeen esiintyessä nimellä Holy Land. 7.11.2018 julkaistiin yhtyeen toinen livealbumi "Elävänä Pyynikinlinnassa". Levy sisältää pääasiassa yhtyeen jäsenten omia sävellyksiä.


title: Kemin seurakunta

text: Kemin seurakunta (vuoteen 1978 "Kemin kaupunkiseurakunta" erotukseksi maaseurakunnasta, joka vaihtoi tuolloin nimensä vastaavan kunnan mukaan Keminmaan seurakunnaksi) on Kemin kaupungissa Suomen Lapissa toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Kemi-Tornion rovastikuntaan.


title: Tioetikkahappo

text: Tioetikkahappo (CHSO) on tiokarboksyylihappoihin kuuluva orgaaninen yhdiste. Yhdistettä käytetään lähtöaineena orgaanisen kemian synteeseissä.


title: Tioetikkahappo

text: Tioetikkahappo on huoneenlämpötilassa keltaista nestettä. Yhdisteellä on hyvin voimakas ja epämiellyttävä pistävä haju. Yhdiste myös aiheuttaa kyynelvuotoa. Tioetikkahappo liukenee veteen ja liukoisuus lämpimään on suurempi kuin kylmään. Yhdiste kuitenkin myös hydrolysoituu vedessä etikkahapoksi ja vetysulfidiksi. Aine liukenee myös useisiin orgaanisiin liuottimiin kuten etanoliin, dietyylieetteriin ja asetoniin. Tioetikkahappo on heikko happo ja sen pK-arvo on 3,3.


title: Tioetikkahappo

text: Tioetikkahappoa valmistetaan etikkahapon ja fosforipentasulfidin tai etikkahappoanhydridin tai asetyylikloridin ja vetysulfidin välisellä reaktiolla. Tioetikkahappoa käytetään orgaanisen kemian synteeseissä tiolien valmistuksessa. Yhdiste reagoi tyydyttymättömien karbonyyliyhdisteiden kanssa konjugaattiadditiolla muodostaen tioesterin, joka hydrolysoidaan tioliksi. Tioestereitä muodostuu myös tioetikkahapon reagoidessa radikaalimekanismilla alkeenien tai alkyynien kanssa ja nukleofiilisilla substituutioreaktioilla. Yhdistettä on käytetty myös kyynelkaasuna.


title: Posion seurakunta

text: Posion seurakunta on Posion kunnassa Suomen Lapissa toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Rovaniemen rovastikuntaan.


title: Sallan seurakunta

text: Sallan seurakunta on Sallan kunnassa Suomen Lapissa toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Rovaniemen rovastikuntaan.


title: Kemijärven seurakunta

text: Kemijärven seurakunta on Kemijärven kaupungissa Suomen Lapissa toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Rovaniemen rovastikuntaan.


title: Rovaniemen seurakunta

text: Rovaniemen seurakunta on Rovaniemen kaupungissa Suomen Lapissa toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Rovaniemen rovastikuntaan.


title: Bleeding Through

text: Bleeding Through on kalifornialainen metalliyhtye. Yhtye perustettiin vuonna 1999 ja ovat julkaisset uransa aikana kahdeksan studioalbumia ja kaksi DVD-julkaisua. Yhtye hajosi vuonna 2014 mutta palasivat takaisin yhteen vuonna 2018, julkaistuaan yhtyeen kahdeksannen albuminsa Love Will Kill All.


title: Bleeding Through

text: Yhtye on ottanut vaikutteita musiikissaan hardcore punkista, black metallista ja death metallista. Yhtyeen vokalisti Brandan Schieppati kuvailee yhtyeen olevan enemmän hardcore-bändi kuin metallibändi. Yhtye eroaa muista metalcore-bändeistä siitä että yhtyeessä on kosketinsoittaja, joka luo erilaista elementtiä yhtyeen musiikkiin. Yhtyeen musiikki sisältää puhdasta laulua karjumisen rinnalla ja rumpujen soitto on hyvin blast beat-painotteista.


title: Aimo Koivunen

text: Aimo Allan Koivunen (17. lokakuuta 1917 Alastaro – 2. elokuuta 1989) oli suomalainen talvisodassa ja jatkosodassa taistellut sotilas, joka on mahdollisesti ensimmäinen kirjattu tapaus metamfetamiinin yliannostuksesta sodassa.


title: Aimo Koivunen

text: 18. maaliskuuta 1944 Aimo Koivunen partioineen hiihti Kantalahdessa Lapissa suorittaen tehtäväänsä kolmatta päivää. Yhtäkkiä neuvostoliittolaiset joukot hyökkäsivät ja syttyi suuri tulitaistelu. Suomalaiset onnistuivat pakenemaan neuvostoliittolaisilta, jotka yrittivät saartaa heidät.


title: Aimo Koivunen

text: Koivunen hiihti neuvostoliittolaisia karkuun ja alkoi väsymään kunnes hän muisti, että hänellä oli rintataskussaan partionsa koko Pervitin-varasto. Partion piti hiihtää nopeasti, jolloin yksittäisen pillerin esille ottaminen olisi ollut vaikeaa. Koivunen otti käteensä koko varaston, joka oli 30 pilleriä. Pimeässä hän erehtyi ottamaan suuhunsa koko annoksen. Pian tämän jälkeen koko partion hiihtämisestä tuli paljon nopeampaa. Vaikutus kesti tosin vain hetken, ja Koivunen alkoi näkemään hallusinaatioita ja hänen tajuntansa alkoi heiketä. Pillereissä olleen metamfetamiinin yliannostus sai Koivusen hourailemaan useiden päivien ajan ja hänen olotilansa alkoivat vaihtelemaan hereillä olemisesta nukkumiseen ja hallusinointiin.


title: Aimo Koivunen

text: Koivusen seuraava muistikuva oli seuraavalta aamulta. Hän oli kulkenut 100 kilometriä ja kadottanut partionsa. Hänellä ei myöskään ollut lainkaan ammuksia tai ruokaa. Koivusen ainoa mahdollisuus oli yrittää selvitä. Seuraavien päivien aikana Koivunen pakeni neuvostoliittolaisilta, joutui maamiinan haavoittamaksi ja makasi viikon lumessa odottaen apua. Hän hiihti yli 400 kilometriä 20–30 asteen pakkasessa. Kahden viikon aikana hänen ainoana ruokanaan olivat männynkasvaimet ja kuukkeli, jonka hän nappasi kiinni ja söi raakana.


title: Aimo Koivunen

text: Kun Koivunen viimein pelastettiin ja vietiin sairaalaan, hänen sydämensä lyöntitiheys oli miltei 200 kertaa minuutissa ja hänen painonsa oli laskenut 43 kiloon.


title: Karhunvartijan tyhjiö

text: Karhunvartijan tyhjiö (tai Suuri tyhjiö) on valtava, melko pallomainen alue avaruudessa, joka sisältää hyvin vähän galakseja. Se sijaitsee Karhunvartijan tähdistön lähellä, josta sen nimi juontuu. Sen keskuksen sijainti on rektaskensio 14 ja deklinaatio .


title: Karhunvartijan tyhjiö

text: Huikealla lähes 330 miljoonan valovuoden halkaisijallaan (joka on noin 0,27 prosenttia maailmankaikkeutemme halkaisijasta) ja lähes 236,000 Mpc:n tilavuudellaan Karhunvartijan tyhjiö on yksi suurimmista tiedossa olevista tyhjiöistä universumissa, ja sitä kutsutaankin "supertyhjiöksi (). Sen löydön raportoivat vuonna 1981 Robert Kirshner ja muut galaktisia punasiirtymiä koskevassa tutkimuksessa. Karhunvartijan tyhjiön keskusta on noin 700 miljoonan valovuoden päässä Maasta.


title: Karhunvartijan tyhjiö

text: Muut tähtitieteilijät havaitsivat pian, että tyhjiö sisälsi muutamia galakseja. Vuonna 1987 J. Moody, Robert Kirshner, G. MacAlpine sekä S. Gregory julkaisivat löytönsä tyhjiön sisältämästä kahdeksasta galaksista. M. Strauss ja John Huchra ilmoittivat löytäneensä vielä kolme galaksia vuonna 1988, ja Greg Aldering, G. Bothun, Robert P. Kirshner, ja Ron Marzke ilmoittivat vuonna 1989 löytyneen 15 galaksia. Vuonna 1997 Karhunvartijan tyhjiön tiedettiin sisältävän 60 galaksia.


title: Karhunvartijan tyhjiö

text: Tähtitieteilijä Greg Alderingin mukaan tyhjiön mittakaava on sellainen, että "jos Linnunrata olisi Karhunvartijan tyhjiön keskellä, emme olisi saaneet tietää muiden galaksien olemassaolosta ennen 1960-lukua."


title: Karhunvartijan tyhjiö

text: Herkuleksen Superjoukko muodostaa osan tyhjiön reunaa.


title: Karhunvartijan tyhjiö

text:
Toistaiseksi Karhunvartijan tyhjiössä on havaittu vasta 60 galaksia. Käyttämällä karkeaa arviota noin 1 galaksista jokaista 10 miljoonaa valovuotta kohti (joka on 4 kertaa kauempana kuin Andromedan Galaksi on maasta) Karhunvartijan tyhiössä pitäisi olla noin 2 000 galaksia.
Karhunvartijan tyhjiön ja kosmologisen evoluution Lambda-CDM-mallin yhteydessä ei ole mitään havaittuja epäjohdonmukaisuuksia . On esitetty teoria, että Karhunvartijan tyhjiö muodostui pienempien tyhjiöiden sulautuessa yhteen, aivan kuten pienet saippuakuplat sulautuvat yhteen isommiksi kupliksi. Tämä voisi selittää tyhjiön läpi kulkevan pienestä galaksimäärästä muodostuvan putkimaisen alueen.


title: Albert Moll

text: Albert Mauritz Moll (s. 11. elokuuta 1909 k. 25. lokakuuta 1989) oli monipuolinen urheilija, urheiluakrobaatti ja persoonallisuus. Hänen lajejaan olivat mm. nyrkkeily, melonta, mäenlasku, uinti, vesipallo, uinnin kerroshypyt ja viestijuoksu. Hän oli mestariurheilija, mutta tunnettiin myös urheilun showmiehenä.


title: Albert Moll

text: Varsinaisen urheilu-uransa jälkeen Albert Moll toimi vielä urheilun järjestötehtävissä mm. Helsingin Olympialaisten melontatoimikunnassa, Helsingin Jyryn johtokunnassa ja melontajaoston perustajana, ja vuonna 1979 Liittojuhlien melontakilpailujen ylituomarina.


title: Albert Moll

text: Ammatiltaan Albert Moll oli majakkateknikko. Hän oli huoltanut kaikkia Suomen majakoita, myös luovutetuille alueille jääneitä, mm. Suursaaren Pohjoiskorkian majakkaa.


title: Albert Moll

text: Hänen äitinsä oli teiskolainen, isä syntyisin Vormsin saarelta Virosta. Albert oli perheen kolmesta veljeksestä keskimmäinen.


title: Albert Moll

text: Työnantaja oli vuosikymmenten ajan Merenkulkuhallitus.


title: Albert Moll

text: Vuonna 1928 Spartakiadeissa Moskovassa Albert Moll saavutti nyrkkeilyn raskaassa keskisarjassa toisen sijan. Gunnar Bärlund voitti hänet tuolloin pisteillä loppuottelussa. Moll puhelikin myöhemmin, että koskaan hän ei voittanut GB:tä mutta ei myöskään koskaan tullut tyrmätyksi. GB oli voittanut tyrmäyksellä ennen ammattilaisuraansa kaikki kuusi käymäänsä maaottelua.


title: Albert Moll

text: Suomenmestaruuden nyrkkeilyn raskaassa keskisarjassa Moll voitti vuonna 1931. Hopeaa tuli raskaassa sarjassa vuosina 1932 ja 1935, sekä pronssia 1934 ja 1938.


title: Albert Moll

text: Vuonna 1936 Albert Moll voitti Suomen mestaruuden kaksikkojen 10 000 metrillä veljensä Arvo Mollin kanssa.


title: Albert Moll

text: Melomisen lisäksi Albert Moll tunnettiin A.Mollin kanoottiveistämöstä, jonka hän omisti veljensä Arvon kanssa. Albert myös piirsi ja teki prototyypit 16 eri kanoottimallille. Hän toimi kanoottien suunnittelijana ja rakentajana sekä nuorten melontaharrastajien opettajana.


title: Albert Moll

text: Albert toimi Helsingin Olympialaisten melonnan järjestelytoimikunnan sihteerinä.


title: Albert Moll

text: Albert Moll perusti Helsingin Jyryn melontajaoksen ja toimi sen puheenjohtajana vuosina 1946-1967 ja 1970


title: Albert Moll

text: 50-vuotispäivänään Moll hauskuutti yleisöä tekemällä 50 eskimopyörähdystä.


title: Albert Moll

text: Kun Albert vuonna 1969 täytti 60 vuotta, Kansan Uutiset kertoi, että parhaiten Albert ehkä muistetaan urheilun show-miehenä. Hän kykeni viihdyttämään yleisöä esim. näyttävällä eskimopyörähdysohjelmalla, jollaisia nähtiin mm. MM-melontojen pääkatsomon edessä ja Jyryn* vesiurheilujuhlassa Pikkukoskella.


title: Albert Moll

text: Mäenlasku oli Albertin intohimo lähes parinkymmenen vuoden ajan. Helsingin Alppilassa oli 20-luvulla useita hyppyreitä, joista hän hyppäsi Jyryn, Ponnistuksen ja Kullervon poikien kanssa.


title: Albert Moll

text: Hyppy yhdellä suksella, usein kilpailujen päätteeksi, oli Albertin bravuuri. Mm. vuonna 1929 hän hyppäsi näin Alppilan lisäksi Herttoniemessä, Hyvinkäällä, Pyynikillä, Lahdessa ja Puijolla. Mäenlaskusta hänet palkittiin TUL:n nuorten hopeamitalilla 1927. Yhdistetyssä TUL:n nuorten kultaa hän saavutti niinikään vuonna 1927.


title: Albert Moll

text: Koti-Posti -lehti kirjoitti 70-luvulla: ”Ennen kuin Eduskuntatalo rakennettiin, oli paikalla hyppyrimäki. Siinä Albert Moll hyppäsi yhdellä suksella 17 metriä.”


title: Albert Moll

text:
Moskovan spartakiadeissa 1928 Albert Moll osallistui myös uimahyppyihin. Tuolloin leikkimielisyys oli kuulemma tärkeämpää kuin sijoitus. Osallistujia kerrottiin olevan satoja.
Albert voitti TUL:n nuorten mestaruuden kerroshypyissä ja kaksi pronssia rintauinnissa. Lisäksi hän pelasi kolme kautta Jyryn vesipallojoukkueessa mestaruussarjassa.


title: Albert Moll

text: Albert kertoi: ”Talvella 1953 olin korjaamassa merentutkimusalus Arandan tutkaa Valmetin telakalla Katajanokalla. Näin jäällä kaksi lasta. Katselin heitä myös tutkasta. Äkkiä toinen lapsista katosi kuvaputkelta. Ikkunasta en myöskään nähnyt lasta.  Hälytin miehiä paikalle. He juoksivat lasten luokse ja  saivat lankkujen avulla jäihin pudonneen pikkupojan pelastettua. ”


title: Albert Moll

text: Myöhemmin maaherra Kaarlo Pitsinki palkitsi Albertin ja paikalle rientäneet miehet teosta hengenpelastusmitalilla.


title: Albert Moll

text: Albert Moll sai elämänsä aikana myös muita kunnianosoituksia, kuten:


title: Albert Moll

text:
Suomen Urheilun hopeinen ansioristi
Suomen Urheilun kultainen ansioristi vuonna 1970
Suomen Leijonan Ritarikunnan ansioristi
Olympialaisten 2. luokan ansioristi vuonna 1952 (toimitsijan työstä Helsingin olympialaisissa, joissa hän toimi melonnan järjestelytoimikunnan sihteerinä)
Talvisodan Muistomitali


title: Albert Moll

text: Albertin energia oli ehtymätöntä. Eläkepäivillään hän alkoi mm. kutoa ryijyjä.


title: Celebrity Skin

text: Celebrity Skin on Holen kolmas studioalbumi, joka julkaistiin 8. syyskuuta 1998. Celebrity Skin eroaa huomattavasti yhtyeen aikaisemmista grunge- ja punk-vaikutteisista albumeista. Albumi debytoi Yhdysvalloissa Billboard 200 -listan sijalla 9.


title: Celebrity Skin

text: Celebrity Skin on yhtyeen ainut studio julkaisu, jossa soittaa basisti Melissa Auf der Maur. Toisin kuin aiemmilla albumeilla, Celebrity Skinin kappaleet ovat tehty yhdessä useiden muusikoiden kanssa. Muun muassa The Smashing Pumpkinsin keulakuva Billy Corgan oli mukana viiden kappaleen teossa. Yhtyeen keulakuva Courtney Love nimesi albumin ja sen nimikkokappaleen kirjoittamansa runon mukaan, johon hän oli ottanut paljon vaikutteita T. S. Eliotin ”The Wasteland”-runosta.Rumpali Patty Schemel soitti albumin demoversiot ja hänet korvattiin Deen Castronovolla albumin tuottajan, Michael Beinhornin ehdotuksesta. Tämä loi riidan Schemelin ja muun yhtyeen välillä, mikä johti siihen, että hän vetäytyi kiertueelta ja erosi yhtyeestä.


title: Celebrity Skin

text: Celebrity Skin oli Holen viimeinen albumi ennen yhtyeen hajoamista vuonna 2002. Celebrity Skin oli Holen kaupallisesti menestynein albumi. Tähän mennessä se on myynyt yli 1 400 000 kappaletta Yhdysvalloissa, platinaa Australiassa ja Kanadassa sekä albumin nimikkokappale on päässyt listaykköseksi Modern Rock Tracks-listalle. Kriitikoiden palaute oli positiivista ja albumi nimettiin New Musical Express-lehden vuoden parhaimmaksi albumiksi ja se julkaistiin kirjassa "1001 albumia jotka jokaisen on kuultava edes kerran eläessään".


title: Samuli Karjula

text: Samuli Karjula (s. 3.12.1986) on suomalainen tietokirjailija ja yrittäjä. Hän on kehittänyt sesonkiajattelua edistävän Satokausikalenterin .


title: Samuli Karjula

text: Karjulan lapsuudenperheessä Pattijoella oli 12 lasta ja hänen äitinsä opetti lapset jo varhain tekemään ruokaa. Myös lapsista toiseksi vanhin Samuli teki ruokaa jo ala-asteikäisenä. Karjula toimi luutnanttina Santahaminan varuskunnassa, kun hän sai vuonna 2011 esimieheltään tehtävän kehittää komppanian fyysistä suorituskykyä. Hän ehdotti, että komppanian tulisi syödä päivässä puoli kiloa vihanneksia. Alettuaan syödä itsekin kasviksia säännöllisesti, hän huomasi, että esimerkiksi granaattiomena oli heinäkuussa kallista ja maistui pahalta, kun taas marraskuussa se oli halpaa ja maistui mehevältä ja makealta. Karjula oivalsi, että kasviksen oikea sesonki on silloin, kun sen hinta on edullisimmillaan ja alkoi tehdä havainnoistaan Excel-listaa, josta syntyi Karjulan Laura-vaimo ja Johannes-veljen avulla Satokausikalenteri. Syksyllä 2014 Karjula otti virkavapaata päivätyöstään ja keskittyi kalenteriin.


title: Samuli Karjula

text: Kesällä 2016 Yle Puheen ohjelmistossa oli viisiosainen sarja "Karjula & Tuomola – Kurkunleikkaajat". Ohjelmassa Samuli Karjula ja Antti Tuomola puhuivat vieraidensa kanssa suomalaisesta ruuasta. Vuosina 2016-2018 Karjula oli mukana munakasravintola Eggissä ja villiruokaravintola Wildissä. Karjula on julkaissut Satokausikalenterin vuosina 2014, 2015 ja 2016 yrityksensä Sesonkia Oy:n kautta, vuonna 2017 sen julkaisi Otava. Otava on julkaissut myös kaksi Satokausikalenteri-brändin alla julkaistua kirjaa:


title: Thomas Roebuck

text: Thomas Roebuck (1781 – 8. joulukuuta 1819) oli brittiläinen orientalisti ja kirjailija. Hän syntyi Linlithgowshiressä Skotlannissa ja kävi koulua Alloassa ja Edinburghissa. Hänen setänsä Benjamin Roebuck järjesti hänelle paikan Englannin Itä-Intian kauppakomppaniassa, ja hän matkasi Intiaan alkuvuonna 1801 astuakseen palvelukseen kadettina paikallisen jalkaväen 17. rykmentissä. Korkein hänen saavuttamansa sotilasarvo oli kapteeni vuonna 1815.


title: Thomas Roebuck

text: Roebuck oppi nopeasti hindustanin kielen täydellisesti, mistä oli hänen yksikölleen hyötyä. Hänen terveytensä kuitenkin kärsi, minkä vuoksi hän vietti vuodet 1806–1809 Britanniassa. Tänä aikana hän avusti tohtori John Gilchristiä englanti–hindustan-sanakirjan laatimisessa. Palattuaan Intiaan hän valvoi Fort Williamissa Madrasissa hindustaninkielisen persialaisia tarinoita käsittelevän kirjan sekä hindustan–persia-sanakirjan julkaisua.


title: Thomas Roebuck

text: Roebuck kuoli kuumeeseen Kalkutassa 8. joulukuuta 1819. Hänen hindustanin kieltä käsittelevistä julkaisemattomista materiaaleistaan tuli hänen kuollessaan valtion omaisuutta.


title: Kristian Heinolainen

text: Kristian Heinolainen (s. 11. toukokuuta 1999 Tallinna, Viro) on suomalainen jalkapalloilija, pelipaikaltaan puolustaja. Hän edustaa Veikkausliigassa pelaavaa PS Kemiä, jonka riveissä pelasi ensimmäisen liigaottelunsa 7. huhtikuuta 2018 Seinäjoen Jalkapallokerhoa vastaan.


title: Kristian Heinolainen

text: Heinolainen kiersi juniorivuosinaan useita pääkaupunkiseudun seuroja. Juniorijalkapalloilun ura alkoi FC Kontusta jatkuen sen jälkeen KOPSE:n, TuPS:n, PKKU:n, KäPa:n, HJK:n, Gnistanin ja HIFK:n riveihin. Pelipaikaksi on vakiintunut laitapuolustajan tontti.


title: Kristian Heinolainen

text: Aikuisissa jalkapalloura käynnistyi Kakkosessa PKKU:n riveissä kaudella 2015. Seuraava vuosi meni Kakkosessa IF Gnistanin riveissä. Siirtyminen Veikkausliigaseura HIFK:n riveihin päättyi loukkaantumiseen. Veikkausliigaura käynnistyi vasta kuntoutumisen jälkeen keväällä 2018 PS Kemin riveissä. Heinolainen vakiinnutti kauden aikana paikkansa PS Kemin puolustuksessa.


title: Kristian Heinolainen

text: Heinolainen on edustanut Suomen ikäkausimaajoukkueita vuosina 2015–2018 kaikkiaan 16 ottelussa.


title: Mini Coupé ja Roadster

text: Mini Coupé ja Roadster ovat BMW:n omistaman Minin vuosina 2011–2015 valmistamia pieniä kaksipaikkaisia henkilöautomalleja. Kovakattoinen Coupé esiteltiin Frankfurtin autonäyttelyssä syksyllä 2011 ja kangaskattoinen Roadster seuraavan vuoden tammikuussa Detroitin autonäyttelyssä.


title: Mini Coupé ja Roadster

text: Edullisimmassa Cooper-mallissa oli vapaasti hengittävä 1,6-litrainen (121 hv) bensiinimoottori. Cooper S- ja John Cooper Works -malleissa moottori oli turboahdettu, ja tehoa on ensin mainitussa 181 hevosvoimaa, jälkimmäisessä 208 hevosvoimaa. Lisäksi saatavana oli myös Cooper SD, jossa oli 2,0-litrainen (141 hv) dieselmoottori.


title: Martin Rowe

text: Martin Rowe (s. 24. kesäkuuta 1971 Plymouth, Devon, Englanti) on englantilainen uransa lopettanut ralliautoilija. Hän starttasi urallaan kaikkiaan 33 MM-osakilpailuun pääsemättä kuitenkaan kertaakaan MM-pisteille. Hän ajoi urallaan vuosina 1998 ja 1999 "Renault Elf Dealer Rallying UK" –tallissa etuvetoisella Renault Megane Maxi –ralliautolla kartanlukijanaan Derek Ringer. Hänen tallitoverinaan ajoi Tapio Laukkanen. Kaudella 2003 Rowe kilpaili David Sutton Cars Ltd:n Subaru Imprezalla PWRC sarjassa voittaen sarjan mestaruuden..


title: Martin Rowe

text: Rowen uran parhaat saavutukset ovat Englannin avoimen rallisarjan mestaruus vuonna 2008, N-ryhmän tuotantoautojen PWRC cupin mestaruus vuonna 2003 ja Kiinan rallimestaruus vuonna 2006.


title: Martin Rowe

text: Rowe voitti myös kahdesti Autosport National Rally Driver of the Year äänestyksen kotimaassaan vuosina 1998 ja 2003.


title: Drache-luokka

text: Drache-luokka oli Itävalta-Unkarin laivaston kahden aluksen muodostama ironclad-luokka, joka oli samalla laivaston ensimmäinen ironclad-luokka. Alusten virallinen luokittelu oli kolmannen luokan panssarifregatti.


title: Drache-luokka

text: Itävalta-Unkarin laivaston pääsuunnittelija Joseph von Romako suunnitteli alukset, joissa oli rautalevyin suojattu puurunko.


title: Drache-luokka

text: Marraskuussa 1867 alukset aseistettiin kymmenellä seitsemän tuuman Armstrongin valmistamalla ML-tykillä ja kahdella pronssisella kahden tuuman MLR-tykillä.


title: Sakari Westerlund

text: Sakari Adolf Westerlund (30. syyskuuta 1858 Tornio – 22. helmikuuta 1925 Oulu) oli opettaja, rehtori, urheiluvaikuttaja ja valtiopäivämies.


title: Sakari Westerlund

text: Sakari Westerlundin vanhemmat olivat postiljooni Zachris Westerlund ja Gustava Stark-Nordberg ja puoliso vuodesta 1883 Sofia Lindborg. Westerlund tuli ylioppilaaksi Oulun lyseosta 1876 ja valmistui filosofian kandidaatiksi 1882. Hän oli latinan vt. lehtori Oulun ruotsalaisessa lyseossa 1882–1885 ja latinan ja suomen vt. kollega Oulun lyseossa 1866–1867 ja sitten vakinainen. Koulun vararehtorina hän toimi vuodesta 1890 ja rehtorina vuodesta 1892 vuoteen 1925. Oulun lyseon kreikan opettaja hän oli 1886–1890, Oulun suomalaisen valmistavan koulun osakas ja opettaja 1883–1909 ja Oulun käsityöläiskoulujen johtaja vuodesta 1887. Westerlundilla oli useita luottamustehtäviä koulutuksen, urheilun ja kunnalliselämän piirissä. Muun muassa Oulun kaupunginvaltuuston jäsen Westerlund oli parikymmentä vuotta ja Oulun hätäapukomitean jäsen noin 30 vuotta, samoin kuin Oulun Hiihtoseuran johtokunnan puheenjohtaja. Oulun VPK:n toiminnassa Westerlund oli mukana 35 vuotta. Hän työskenteli "Oulun Lehden" päätoimittajana 1883–1884 ja toimitti Oulun lyseon vuosikertomukset 1902–1919. Westerlund edusti Kuopion hiippakunnan opettajia valtiopäivillä 1897 ja 1899.


title: Sakari Westerlund

text: Diplomi-insinööri, opettaja ja oppikirjojen laatija Aarne S. Avela oli Sakari Westerlundin ja Sofia Lindborgin poika.


title: Festival of Britain

text: Festival of Britain oli Yhdistyneessä kuningaskunnassa vuonna 1951 järjestetty tapahtuma, joka juhlisti Britannian saavutuksia tieteessä, taiteissa ja teollisuudessa. Sen pääorganisoijana oli työväenpuolueen poliitikko ja ministeri Herbert Morrison.


title: Festival of Britain

text: Kuningas Yrjö VI avasi Festival of Britainin Lontoossa 3. toukokuuta 1951. Tapahtuma ajoitettiin alkamaan Lontoon vuoden 1851 maailmannäyttelyn satavuotisjuhlavuonna, mutta se ei ollut esikuvansa tavoin kansainvälinen tapahtuma, vaan keskittyi puhtaasti Britanniaan. Tapahtuma ei rajoittunut pelkästään Lontooseen, vaan näyttelyitä ja esityksiä nähtiin myös muualla Yhdistyneessä kuningaskunnassa. Kaiken kaikkiaan Festival of Britainin yli 2000 eri tapahtumapaikassa kävi yli 18 miljoonaa vierailijaa ennen tapahtuman loppua syyskuussa 1951.


title: Festival of Britain

text: Yhdistyneen kuningaskunnan pääministeri Theresa May ehdotti syyskuussa 2018 Festival of Britainin kaltaisen tapahtuman järjestämistä vuonna 2022. Ehdotus sai julkisuudessa ristiriitaisen vastaanoton.


title: Jacob Esposito

text: Jacob Esposito (s. 13. toukokuuta 1995 Australia) on australialainen jalkapalloilija. Hän on pelipaikaltaan keskikenttäpelaaja, joka pelannut Australiassa, Skotlannissa ja Suomessa.


title: Jacob Esposito

text: Esposito aloitti uransa Australian juniorisarjoissa ja siirtyi New South Walesin (NSW) pääsarjaan Sydney Unitedin ja Maccabi Hakoahin joukkueissa kausina 2014–2015. Syksyllä 2015 hän siirtyi Skotlantiin kausiksi 2015–2016 ja edusti Livingston FC:tä ja Airdrieonians FC:tä.


title: Jacob Esposito

text: Espositio siirtyi keväällä 2018 Suomeen Veikkausliigaseuraan PS Kemi, jossa hän pelasi 21 pääsarjaottelua.


title: Matka pahuuteen

text: Matka pahuuteen ("Felicia’s Journey") on Atom Egoyanin käsikirjoittama ja ohjaama brittiläis-kanadalainen psykologinen trilleri, joka perustuu William Trevorin romaaniin. Elokuvan pääosia näyttelevät Bob Hoskins ja Elaine Cassidy.


title: Matka pahuuteen

text: Raskaana oleva nuori irlantilainen maalaisstyttö (Cassidy) saapuu meren yli Englannin Birminghamiin etsimään tulevan lapsensa isää. Hän kohtaa avuliaan catering-kokin, keski-ikäisen herra Hilditchin, joka lupaa auttaa etsinnässä. Miehellä on kuitenkin omat salaisuutensa, ja viattomasti alkaneesta tarinasta kehittyy trilleri.


title: Matka pahuuteen

text: Cannesissa "Matka pahuuteen" oli ehdolla Kultaisen palmun saajaksi, ja Kanadassa se sai Genie-elokuvapalkinnot parhaasta kuvauksesta (Paul Sarossy), musiikista (Mychael Danna), sovitetusta käsikirjoituksesta (Egoyan) ja parhaasta miespääosasta (Hoskins). Elokuva oli ehdolla kuudessa muussakin Genie-kategoriassa.


77 kivaa kysymystä ja vekkulia vastausta on Tampereen paperikonttorin klassinen lasten korttipeli 1900-luvun puolivälistä, josta on otettu uusintapainos 2000-luvulla. Peli on kahdelle pelaajalle, eikä siinä ole voittajia. Toisella pelaajalla on pakallinen kysymyksiä ja toisella vastauksia. Pelin hauskuus syntyy siitä, että pakat on sekoitettu niin, ettei vastauksissa välttämättä ole mitään järkeä kysymyksiin nähden. Esimerkiksi kysymys "Missä tilanteessa tunnet olevasi kaikkein rohkein?" voi saada vastauksen "Välistä sängyn alla." Sekoittamalla pakat uudestaan syntyy korteista paljon eri yhdistelmiä ja peliä voi siksi pelata useita kertoja. Peli löytyy nykyisin myös virtuaalisena versiona netistä.


title: 77 kivaa kysymystä ja vekkulia vastausta

text: Vastaavanlainen kysymys-vastauspeli on 2000-luvulla tehty Höpön löpön.


title: Harry Llewellyn

text: Henry Morton ”Harry” Llewellyn (18. heinäkuuta 1911 Aberdare, Wales – 15. marraskuuta 1999 Abergavenny, Wales) oli brittiläinen esteratsastaja ja olympiavoittaja.


title: Harry Llewellyn

text: Llewellyn osallistui toiseen maailmansotaan muun muassa Italiassa ja Normandiassa. Esteratsastajana hän voitti Foxhunter-hevosellaan joukkuekilpailussa olympiakultaa Helsingissä 1952 ja olympiapronssia Lontoossa 1948. Yksilökilpailussa hän sijoittui Lontoossa seitsemänneksi ja Helsingissä 15:nneksi. Helsingin kisojen kultamitali oli Ison-Britannian joukkueen ainoa.


title: Selinus

text: Selinus ( tai "Selinous", myös "Selinoeis", , , ) oli antiikin aikainen kaupunki ja kaupunkivaltio ("polis") Sikeliassa eli Sisilian saarella Italiassa. Sen arkeologinen alue sijaitsee Castelvetranon kunnassa nykyisten Marinella di Selinunten ja Triscinan kylien välissä.


title: Selinus

text: Selinus oli kreikkalainen siirtokunta, ja yksi koko Sisilian tärkeimmistä. Se kukoisti arkaaisella ja klassisella kaudella 500- ja 400-luvuilla eaa. Kaupunki tunnetaan ennen kaikkea lukuisista suurista temppeleistään, joista niin kutsuttu Temppeli G oli yksi suurimpia koko kreikkalaisessa maailmassa. Kukoistuskausi päättyi, kun karthagolaiset tuhosivat kaupungin vuonna 409 eaa. Lopullisesti Selinus tuhottiin ensimmäisessä puunilaissodassa noin vuonna 250 eaa.


title: Selinus

text: Selinus sijaitsi Sisilian lounaisrannikolla lähellä samannimisen joen (nyk. Modione, Selino) suuta ja noin 6,5 kilometriä länteen Hypsas-joen (nyk. Belice) suusta. Selinus-joki virtasi heti kaupungin länsipuolelta ja nykyinen Cotone-joki (Calici) itäpuolelta. Kaupunkikeskus oli rakennettu noin 1,3 kilometriä pitkälle tasanteelle jokien väliin. Kaupungin akropoliina toimi sen eteläosa. Sen itä- ja länsipuolilla jokien toisella puolella oli kaksi muuta tasannetta, jotka oli omistettu kaupungin pyhäköille. Kaupungin paikka on heti nykyisen Marinella di Selinunten kylän länsipuolella.


title: Selinus

text: Selinuksen kaupunkivaltion hallussa ollut alue oli suhteellisen suurikokoinen, ja sen ydinalueen kooksi on arvioitu 600-luvulla eaa. noin 300–400 neliökilometriä. 500-luvulla eaa. kaupungin vaikutuspiirin koko oli jopa – neliökilometriä. Selinus oli saaren etelärannikon läntisin kreikkalaiskaupunki, ja näin se oli eräänlainen kreikkalaisen sivistyksen ulkovartioasema muutoin foinikialaisten ja elymien asuttaman alueen rajalla. Näin sillä oli sama asema kuin Himeralla saaren pohjoisrannikolla. Selinuksen pohjoispuolella sijaitsi elymien keskus Segesta (Egesta). Näiden kahden kaupungin alueiden rajana toimi Mazaros-joki, joka sijaitsi noin 24 kilometriä Selinuksesta. Idässä Selinuksen alue ulottui Halykos-joelle (nyk. Platani), jonka suulla sijaitsi kaupungin perustama Herakleia Minoan siirtokunta.


title: Selinus

text:
Selinuksen paikalla tai lähellä on jo ennen kaupungin perustamista ollut todennäköisesti paikallisten ei-kreikkalaisten heimojen, mahdollisesti sikaanien, asutuksia. Varhaisimmat löydöt ajoittuvat pronssikauden alkuun. Selinuksen kaupunki oli Megara Hyblaian ja sen emäkaupungin, Kreikan Megaran siirtokunta. Thukydideen mukaan perustaminen tapahtui sata vuotta Megara Hyblaiaa myöhemmin, ja näin se ajoitetaan noin vuoteen 628/627 eaa. Diodoros Sisilialainen ajoittaa sen kuitenkin varhaisemmaksi, noin vuoteen 651/650 eaa., ja Hieronymos jo noin vuoteen 654 eaa. Arkeologian perusteella Diodoros olisi oikeassa, ja kaupunki vaikuttaisi syntyneen noin 650/651 eaa. Siirtokuntalaisten johtajaksi mainitaan emäkaupunki Megarasta tullut Pammylos.
Kaupungin nimen sanotaan tulleen alueella kasvaneesta villiselleristä ("selinon", ), ja samasta syystä sellerinlehti esiintyi myös kaupungin lyömissä rahoissa. Kaupungin kansalaisesta käytettiin etnonyymejä "Selinontios" (), "Selinūntios" (), "Selinūsios" () ja "Selinysios" (), myöhemmin latinaksi "Selinuntius".


title: Selinus

text: Selinus oli sijaintinsa vuoksi usein törmäyksessä Sisilian länsi- ja luoteisosia asuttaneiden karthagolaisten ja barbaariheimojen kanssa. Kaupunki pyrki jo varhain laajentamaan alueitaan erityisesti pohjoiseen. Tämän seurauksena Selinus soti usein sen ei-kreikkalaisen naapurin Segestan (Egesta) kanssa, ja varhaisin sota kaupunkien välillä tunnetaan vuodelta 580 eaa. Segestalaisilla oli seudulla pitkään johtoasema, erityisesti sen jälkeen, kun rhodoslaiset ja knidoslaiset olivat perustaneet Liparan ja auttoivat segestalaisia.